"MAKIN GEMUK, PATUT LA JANTAN ITU LARI" - JANNA NICK MINTA TEMPOH SEMINGGU KURUSKAN BADAN

"Betul ke semua lelaki suka perempuan kurus je? Hmm tak apalah, kita yang chubby ini kenalah kuruskan badan. Bye," ujar pelakon Janna Nick ketika mengulas mengenai dakwaan penambahan berat badan mendadak menjadi punca dia kena tinggal dengan kekasih yang juga pelakon, Dini Schatzmann.

Sejak hubungan cinta pasangan ini dikatakan sudah berakhir, pelbagai spekulasi timbul bagi merungkai punca sebenar perpisahan mereka yang masih menjadi tanda tanya dalam kalangan peminat.

Janna atau nama sebenarnya Nurul Jannah Muner, 27, baru-baru ini telah menerima kritikan daripada pengikutnya tentang badannya yang semakin berisi dimana ia didakwa menjadi punca perpisahan.

"Makin gemuk, patut la jantan itu lari," tulis komen tersebut.

Menerusi Tiktok miliknya, Janna meluahkan rasa sedih dengan cakap-cakap berkenaan sehingga membuatkan dia sedang berusaha mengurangkan berat badannya.

Janna turut berkongsi aktiviti senaman yang dilakukan bagi membuktikan dia kini serius menurunkan berat badan. Dalam pada itu, menerusi perkongsian di Instagram pula, Janna menjelaskan berat badannya memang mudah naik jika tidak menjaga pemakanan dan melakukan senaman yang betul.

Bagaimanapun, pelakon itu minta tempoh seminggu untuk kembali mendapatkan berat badan ideal.

"Saya memang sejenis 'kembang kecut'. Nak kecut sekejap, nak kembang pun mudah. Tapi tak apa... orang prihatin jadi kita bersenamlah eh. Gemuk boleh kurus tak ada masalah, bagi saya satu minggu okay?" tulisnya.

Menjengah ke ruangan komen, rata-rata pengguna laman sosial berpendapat bahawa berat badan itu sekadar angka sebaliknya semua bergantung pada hati seseorang. Mereka juga berpendapat bahawa Janna tetap cantik tidak kira berisi mahupun kurus asalkan pelakon tersebut bahagia.

"Mulut yang tanya boleh tahan, cantik je aku tengok. Tak payah bersusah payah sebab jantan. Ala saiz itu cuma berat badan itu cuma angka." - "Kita ini biar gemuk janji hati tak busuk."

"Berat badan naik atau turun tak masuk neraka pun. Gemuk ke kurus ke kalau orang tak nak kita tetap pergi. Tapi Janna tetap cantik," antara komen-komen pengguna laman sosial.

  ________ IKLAN ________ JUALAN 12.12 HARI JADI SHOPEE. JOM BOOKING Ayuh dapatkan pelbagai tawaran hebat di Shopee sempena jualan Hari Jadi Shopee yang bermula 12 malam 12 Disember ini. Memang banyak tawaran disediakan termasuk hadiah hebat dan voucher istimewa. Anda boleh booking dulu barangan mahal yang dijual dengan harga murah. Hanya RM12 sahaja. Barangan tersebut adalah terhad, sapa cepat dia dapat.Untuk info, pelanggan baru juga akan mendapat voucher  pembelian barangan pertama dengan diskaun besar. Kalau kena harga, anda mungkin boleh dapat barangan itu secara percuma.
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIFF AZIZ: TEGURAN KERAS DARIPADA ALLAH" - BELLA: "SEMOGA DAPAT BERUBAH"

"Sejujurnya saya hilang kata-kata dan sebagai manusia biasa saya anggap ini petunjuk daripada Allah untuk saya perbaiki diri. Saya tak mahu komen lebih-lebih, sekarang ini saya cuma nak perbaiki diri.. Itu nasihat terakhir Bella dan selebihnya saya serahkan kepada Allah," demikian kata penyanyi dan pelakon Aliff Aziz.

Mengakui masih lagi menyayangi Bella, Aliff memberitahu bekas isterinya itu sempat menitipkan pesanan memintanya untuk memperbaiki diri dan menjadikan apa yang telah berlaku sebagai petunjuk daripada Allah. Dalam pada itu, Aliff turut meminta maaf kepada Bella Astillah dan keluarga di atas apa yang berlaku. Ujarnya lagi, dia sangat mengagumi kesabaran Bella yang banyak berkorban untuknya selama ini.

"Saya minta maaf kepada Bella dan keluarga, apa yang jadi tadi saya masih tak dapat nak hadam lagi. Bella terlalu banyak berkorban dari hari pertama kami kenal, dia jaga pakai, makan, kerja dan lahirkan anak. Sejujurnya saya masih sayangkan dia tapi biarlah Allah berikan ganjaran padanya.

Klik untuk gambar besar

"Tiada orang yang mampu sabar seperti Bella dan mungkin Allah nak tunjukkan pada saya. Sekarang ini nak fokus perbaiki diri, benda pun dah jadi. Saya anggap ini teguran keras daripada Allah dan minta semua mendoakan yang terbaik untuk kami," tuturnya.

Sementara itu, Bella memberitahu hilang semua beban yang ditanggung olehnya selama ini. Redha dengan ketentuan Allah bahawa jodoh mereka hanya setakat ini sahaja, Bella turut meminta agar Aliff Aziz dapat berubah demi dirinya sendiri dan juga anak mereka.

"Saya tahu orang kata saya bodoh kerana masih setia di sisi Aliff. Tetapi sudah menjadi tanggungjawab saya sebagai isteri untuk mempertahankan perkahwinan kami. Mungkin sampai di sini sahaja jodoh saya dengan Aliff... Semoga Aliff dapat berubah demi anak dan dirinya sendiri," ujarnya.

Selepas satu demi satu kontroversi, Aliff akhirnya melafaz cerai talak satu terhadap Bella di Mahkamah Rendah Syariah Wilayah Persekutuan, Kuala Lumpur, semalam. Permohonan cerai dibuat oleh Bella pada 21 Mac lalu selaku plaintif mengikut Seksyen 47 Akta Undang-unang Keluarga Islam 1984 iaitu perceraian secara baik.

Dalam pada itu, Aliff bersetuju untuk membayar nafkah anak lelakinya, Mohamad Ayden Adrean berusia dua tahun ini sebanyak RM1,000 sebulan yang akan dimasukkan ke akaun Bella yang dikahwininya pada 9 September 2016 itu bermula Mei ini.

www.myartis.com / Sumber & foto: mStar & Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HADIAH ULANGTAHUN KE-4 - FIZZ & ALMY BAKAL TIMANG ANAK KE-3

Menerusi laman Instagram, pelakon Datuk Fizz Fairuz telah memberitahu berita gembira dinama dirinya dan isteri, Datin Almy Nadia bakal menimang anak ketiga mereka.

Apa yang menarik, berita gembira tersebut adalah hadiah bagi ulangtahun perkahwinan keempat bagi pasangan ini.

"Amin... hadiah ulangtahun perkahwinan yang keempat.. hehehehe.. masin mulut @sheilarazlan hehehe," tulisnya yang memuatnaik alat ujian kehamilan membuktikan isterinya kini berbadan dua.

Sementara itu, diruang komen IG pasangan itu dihujani doa dan ucapan sempena hari ulangtahun perkahwinan mereka.

Fizz dan Almy telah mendirikan rumah tangga pada tahun 2014 dan telah dikurniakan dua orang cahaya mata perempuan, Afrina Arianna dan Aurora.

Klik untuk gambar besar

www.myartis.com / Sumber: Fizz Fairuz IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


VIDEO LUCAH MIRIP MANOHARA TERSEBAR??

JAKARTA – Klip video lucah wanita mirip model terkenal, Manohara Odelia Pinot tersebar di Indonesia menerusi telefon bimbit, laporsebuah akhbar semalam.Manohara yang merupakan isteri Tengku Temenggong Kelantan, Tengku Muhammad Fakhry berkata, dia belum lagi melihat video itu.Ketika diminta pendapatnya berhubung video selama 11 minit itu, Manohara berkata: “Mano belum dengar mengenai video tersebut.”“Mungkin itu kebetulan mirip dengan Mano saja,” kata model yang jadi bintang klip video dan drama itu.Di Jakarta, Manohara yang berumur 17 tahun menggelar dirinya sebagai Mano.Manohara mendapat liputan meluas di Indonesia selepas ibunyamendedahkan anaknya itu didera oleh suaminya selepas mereka berkahwin(\__/)(='.'=)(")_(")myartis 2009


FATIN AFEEFA MOHON MAAF - ADAM SHAHZ NEKAD AMBIL TINDAKAN SAMAN

"Cukuplah menyeksa saya selama lebih empat tahun kami bercerai. Saya sudah lama bersabar, tetapi nampaknya Fatin sengaja mahu menguji kesabaran saya. Saya tidak mahu memanjangkan isu ini. Jalan terbaik adalah membawa kes ke mahkamah.

"Di sana, saya akan menjelaskan segala-galanya termasuk bukti sekali," ujar pelakon drama 'Juvana', Adam Shahz, 40, yang nekad mengambil tindakan saman ke atas bekas isterinya yang juga pelakon Fatin Afeefa berikutan tindakan mengaibkannya hingga boleh menjatuhkan reputasi.

Fatin berkongsi satu video perbualan dengan anaknya, Ivy Herra Sophia, 6, menerusi Instagram (IG) Story miliknya mendakwa, bekas suaminya itu berkongsi bilik tidur dengan teman wanitanya ketika bercuti, baru-baru ini.

Klik untuk gambar besar

Bagaimanapun, video berkenaan dipadam Fatin tidak berapa lama kemudian, malah turut membuat permohonan maaf kepada bekas suaminya itu dalam ruangan IG Story.

Bagaimanapun, Adam enggan mengulas dakwaan dibuat wanita itu, sebaliknya dia tekad dengan keputusan untuk menyaman Fatin. Adam berkata, dia kecewa bekas isterinya turut membangkitkan mengenai nafkah untuk anak mereka.

Sebelum ini, jelas Adam, Fatin pernah membangkitkan isu sama pada awal perceraian. Malah, katanya, dia pernah meminta bekas isterinya itu membawa is berkenaan ke muka pengadilan sekiranya tidak berpuas hati, tetapi hingga kini, masih tiada sebarang tindakan daripada wanita itu.

"Berhubung tuntutan nafkah yang dibangkitkan, perkara ini juga hanya akan didedahkan dalam mahkamah. Sebelum ini, saya pernah minta Fatin membuka fail jika benar saya berada di pihak yang salah.

"Tetapi, sudah lebih empat tahun bercerai, tiada sebarang tindakan yang diambil. Oleh kerana dia enggan mengambil sebarang tindakan, jadi biarlah saya yang memulakan langkah," kata Adam yang mendirikan rumah tangga dengan Fatin pada 2013, namun bercerai pada 2017.

www.myartis.com / Sumber & foto: Berita Harian, Instagram Adam Shahz & Fatin Afeefa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALAU SAYA KAHWIN KALI KE-2, TAKUT ANAK RASA TERSISIH" - SITI NORDIANA

Walaupun sudah menjanda sejak enam tahun lalu, Siti Nordiana atau lebih mesra dengan sapaan Nana, 31, masih belum mempunyai keyakinan untuk mendirikan rumah tangga buat kali kedua.

Ini kerana Nana bimbang anak lelaki tunggalnya, Ryyan Nakhaie yang kini berusia tujuh tahun akan terasa tersisih.

"Jujurnya jika bercakap soal kahwin saya tidak cukup kuat untuk mengharungi alam rumah tangga buat kali kedua selepas pernah bercerai sebelum ini. Kalau boleh biarlah perkahwinan itu nanti akan kekal sehingga akhir hayat.

Klik gambar untuk size besar

"Kebimbangan saya juga adalah terhadap anak yang mungkin akan rasa tersisih sekiranya kemunculan lelaki lain dalam hidup kami," ujar Nana ketika ditemui media pada sidang media program Gegar Vaganza yang diadakan di The Gardens Theater.

Penyanyi lagu 'Cinta Hanya Sandaran' itu sebelum ini pernah berkahwin dengan pelakon Faizal Yusop sebelum bercerai pada tahun 2009. Bagaimapun Faizal yang berkahwin lain meninggal dunia pada 1 Januari 2011 akibat serangan jantung.

Dalam pada itu, Nana berkata, dia mungkin akan mula berfikir tentang perkahwinan secara serius hanya selepas usia Ryyan mencecah sembilan tahun.

Ini kerana katanya, sebagai ibu dan bapa kepada anaknya itu, dia ingin memberi tumpuan sepenuhnya kepada kanak-kanak berkenaan memandangkan Ryyan masih kecil.

"Mencari pengganti bukan mudah tambahan pula saya hadir dengan 'pakej' (punyai anak) namun saya tidak terlalu tertekan memikirkan perkara berkenaan kerana buat masa ini Ryyan adalah keutamaan saya.

"Dia hanya mengenali saya sebagai ibu dan bapanya dan biarlah dia besar sedikit dahulu sebelum saya fikir soal kahwin," jelasnya.

Dalam perkembangan lain, Nana memberitahu dia teruja dapat menyertai program Gegar Vaganza musim kedua kerana ia adalah platform terbaik untuknya memperkenalkan kembali namanya kepada peminat.

Kata Nana, walaupun berasa sedikit gementar untuk bertanding dengan nama-nama besar lain namun dia menyahut cabaran tersebut.

"Saya tidak pernah hilang dari dunia nyanyian cuma kurang muncul dalam program televisyen atau pun radio namun Gegar Vaganza adalah peluang saya untuk merancakkan kembali karier.

"Menerusi program itu juga saya dapat mengadakan persembahan dan menyanyikan pelbagai genre lagu mengikut tema diberikan nanti," katanya.

Selain Nana, 11 peserta lagi yang turut bertanding adalah Nassier Wahab, Azian Mazwan Sapuan, Faradhiya, Amir (Ukays) dan Ezlynn.

Turut menyertainya ialah Acong (Sweet Child), Sheeda, Nizam (Laksamana), Haiza, Zul (Handy Black) dan  Ezad Lazim.

Gegar Vaganza musim kedua akan bersiaran selama lapan minggu bermula 18 Oktober ini dari Dewan Auditorium, Majlis Bandaraya Shah Alam (MBSA).

Ia turut disiarkan secara eksklusif menerusi saluran Astro Ria (104) dan Astro Ria HD (123).

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KEHAMILAN KEDUA - AMYRA DEDAH KETAGIH MANIS & OBSES KEMAS RUMAH

"Saya seperti ketagih makanan manis sehingga berat badan naik mencecah 53 kilogram. Ketika mengandungkan Anaqi dahulu, saya mencari apa-apa yang masin, kini setiap hari mahu benda manis. Cuma, saya harus berhati-hati kerana tidak mahu terkena penyakit lain pula nanti," demikian tutur pelakon Amyra Rosli yang mendedahkan perubahan dirinya ketika hamil anak kedua ini.

Jelas Amyra dia sangat menggemari makanan yang manis dan akan memakannya setiap hari. Selain itu, pelakon utama drama 'Cemburu Seorang Perempuan' akui pernah dimarahi oleh suaminya, pelakon Amar Baharin kerana melakukan kerja berat di rumah.

"Saya tidak tahu bagaimana tabiat dan karakter itu boleh berubah sebegitu sekali sehingga menjadi 'obses' mengemas rumah. Sampaikan suami marah kerana saya melakukan kerja berat ketika sarat hamil. Mungkin gara-gara pembawaan anak perempuan, ia membuatkan saya kerap mengemas," katanya lagi.

Untuk makluman, Amar dan Amyra mendirikan rumah tangga pada November 2016 dan dikurniakan anak sulung, Aqeef Anaqi pada 15 Oktober 2017. Amyra dijangka akan melahirkan bayi perempuan pada bulan Februari 2020.

Klik untuk gambar besar

www.myartis.com / Sumber & foto: Astro Gempak & Instagram Amyra Rosli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAJAT AKAN DIDAKWA LAGI, MEMILIKI & MENJUAL PRODUK KOSMETIK TIDAK BERDAFTAR

Atas tuduhan memiliki dan menjual produk kosmetik tidak berdaftar, usahawan kosmetik kontroversi, Muhammad Sajjad Kamaruzzaman atau Nur Sajat bakal didakwa sekali lagi di Mahkamah Majistret Shah Alam esok.

Memetik laporan Harian Metro, Sajat akan berdepan 17 pertuduhan membabitkan pemilikan 11 produk kosmetik tidak berdaftar, lima kosmetik tidak bernotifikasi dan satu pertuduhan penjualan yang bukan keluaran berdaftar.

"Dia sebelum ini dikenakan waran tangkap oleh mahkamah sama pada Mac lalu selepas gagal hadir perbicaraan di mahkamah itu tanpa sebarang alasan kukuh.

"Bagaimanapun tindakannya menyerah diri selepas itu menyebabkan dia tidak ditahan. Sebaliknya kes dihadapinya akan disebut semula di mahkamah pada jam 9 pagi esok," kata seorang sumber.

Tambahnya lagi, Sajat sebelum ini dituduh memiliki untuk tujuan jualan 11 produk yang bukan keluaran berdaftar dengan Kementerian Kesihatan Malaysia (KKM) mengikut Peraturan 7(1)(a) Dadah dan Kosmetik 1984.

Klik untuk gambar besar

Difahamkan pihak Cawangan Penguatkuasa Farmasi (CPF) Jabatan Kesihatan Negeri Selangor (JKNS) KKM sebelum ini melakukan pemeriksaan di premis milik ahli perniagaan itu di Shah Alam, Selangor pada 15 Ogos tahun lalu, susulan maklumat penjualan produk memutihkan kulit tidak berdaftar.

Pihak CPF turut bertindak mengambil keterangan dari beberapa pekerja di premis itu termasuk Nur Sajat selaku pengarah syarikat. Tindakan diambil selepas pihak CPF menyamar dan membeli produk dijual itu sebagai bukti.

Pemeriksaan dilakukan pegawai CPF di premis itu kemudian menemui produk disyaki bukan keluaran berdaftar dengan KKM sebelum tindakan rampasan dilakukan.

Semakan dengan Suruhanjaya Syarikat Malaysia (SSM) mendapati syarikat diperiksa itu adalah berdaftar dan semua produk dirampas adalah milik Nur Sajat untuk tujuan jualan.

"Berdasar keterangan diambil, syarikat itu jelas melanggar Peraturan 7(1)(a) Peraturan-peraturan Kawalan Dadah dan Kosmetik 1984 dan melakukan kesalahan mengikut Peraturan 30(1) peraturan sama dan boleh dihukum mengikut Seksyen 12(2) Akta Jualan Dadah 1952.

"Nur Sajat turut bakal didakwa mengikut Peraturan 18(A),Peraturan-Peraturan Kawalan Dadah dan Kosmetik 1984 dan melakukan kesalahan mengikut Peraturan 18A(15) peraturan yang sama," jelasnya lagi.

Nur Sajat sebelum ini pernah dihadapkan di mahkamah sama pada 14 Disember 2018 atas pertuduhan mengikut Seksyen 41 (6) Akta Cukai Barang dan Perkhidmatan 2014.

Malah Sajat pernah didakwa kerana memiliki 19 produk kecantikan tidak berdaftar dengan KKM di Mahkamah Majistret Johor Bahru pada 12 Mei 2019.

Ia susulan tindakan KKM melakukan pemeriksaan di sebuah premis di Bandar Baru Uda, Johor, sebelum merampas 19 produk kecantikan tidak berdaftar bernilai hampir RM10,000.

www.myartis.com / Sumber & foto: Astro Gempak, Harian Metro & Instagram Nur Sajat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KITA JUMPA ADIK-BERADIK & KELUARGA DI SYURGA" - UCAPAN ZIANA SEMPENA HARI LAHIR ANUAR ZAIN BUAT RAMAI SEBAK

"Along doakan semoga angah dipanjangkan umur. Semoga Allah berikan kesihatan yang baik. Please stay as who you are today. Your good heart. Semua orang tahu itu. We all love you so so much. InsyaAllah kita jumpa adik beradik dan satu keluarga di syurga jannah.

"InsyaAllah, ameen," kata penyanyi dan pelakon Ziana Zain dengan nada sebak dimana beliau menitipkan doa semoga adiknya yang juga merupakan penyanyi terkenal, Anuar Zain sentiasa berikan kesihatan yang baik serta dipermudahkan urusan dunia dan akhirat.

Penyanyi dan penyampai radio, Haiza Hanafi mengakui berasa tersentuh dengan dedikasi yang dikongsikan oleh Ziana bersempena hari lahir Anuar di program radio, Santai Siang, Buletin FM.

Ziana sewaktu dihubungi difahamkan tidak dapat menahan air matanya ketika membicarakan mengenai hari istimewa adiknya itu. Menurut Haiza, dia sebenarnya tidak menyangka momen yang pada awalnya gembira berubah menjadi sedih.

Klik untuk gambar besar

Dalam pada itu, Haiza turut merakamkan ucapan penghargaan buat penyanyi lagu 'Madah Berhelah' itu yang sudi meluangkan masanya untuk muncul di segmen radio kendaliannya. Katanya lagi, kedua adik beradik ini sememangnya mempunyai rasa kasih dan sayang yang sangat utuh.

"Pagi tadi, Haiza whatsapp Kak Ziana @iamzianazain dan bagitau nak borak-borak on air sempena birthday Abang Nuar. Dalam pada sibuk tu,Kak Ziana sudi juga nak layan Haiza. Inilah dia kasih sayang daripada seorang kakak kepada seorang adik. Kak G, adik mintak maaf, tak berniat untuk buat akak menangis.

"Happy birthday Abg @anuarzain70 @anuarzainnetwork semoga sentiasa diberi kesihatan yang baik dan sentiasa dilindungi oleh Allah S.W.T," kongsinya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JADI PENGHANTAR MAKANAN - KEFLI AF3 TAK MALU, ANGGAP ITU BUKAN LAMBANG KEGAGALAN

"Saya tak ada rasa malu sebab bukannya buat benda yang salah, hanya berniat nak bekerja untuk menyara keluarga. So far Alhamdulillah boleh hidup, nak kata kaya tu tidaklah. Tetapi cukup untuk menampung anak dan isteri serta membantu ibu bapa.

"Saya nak ucapkan terima kasih kepada mereka yang prihatin dan memberi komen positif kepada saya. Kalau jumpa saya hantar makanan janganlah sampai terkejut, macam mana pula dengan perasaan rider yang lain?

"Mesti perasaan mereka tergores juga, anggap sahaja menjadi penghantar makanan ini sama seperti pekerjaan lain di luar sana. Kerja ini berbaloi, kalau tak kenapa ramai yang jadi rider?" kata bekas peserta Akademi Fantasia musim ketiga (AF3), Kefli yang mengakui tidak berasa malu dengan pekerjaan itu dan menganggap ia berbaloi dan mampu untuk menanggung anak, isteri dan ibu bapanya.

Nama Kefli atau nama sebenarnya, Mohamed Zulkefli Mohamed Idir, 37, menjadi perhatian selepas perkongsian peminat di laman sosial yang terkejut mengetahui penyanyi itu kini menjadi penghantar makanan.

Klik untuk gambar besar

Pada minggu lalu, tular perkongsian seorang peminat yang terkejut apabila nama Mohamed Zulkefli Mohamed Idir muncul di aplikasi perkhidmatan penghantaran makanan. Pembaca itu turut mendoakan Kefli sentiasa dilimpahkan rezeki walau dalam apa keadaan sekalipun.

Kefli turut berkata dia sudah setahun melakukan pekerjaan itu menyara keluarganya. Dalam masa sama, dia juga mempunyai sebuah gerai makan Prapp Corner di Taman Sri Rampai, Kuala Lumpur, sejak 10 tahun lalu.

"Sekarang ni saya berniaga di Prapp Corner, dah lebih 10 tahun di sini. Bisnes agak perlahan waktu Perintah Kawalan Pergerakan (PKP) dulu, saya pun buatlah apa yang patut untuk menjana pendapatan sendiri dengan menjadi penghantar makanan. Saya dah biasa bawa motor, jadi memang tak kekok kalau nak melakukan pekerjaan macam ini," ujarnya dipetik sebagai berkata kepada mStar.

Pada minggu lalu, tular perkongsian seorang peminat yang terkejut apabila nama Mohamed Zulkefli Mohamed Idir muncul di aplikasi perkhidmatan penghantaran makanan. Pembaca itu turut mendoakan Kefli sentiasa dilimpahkan rezeki walau dalam apa keadaan sekalipun.

Sementara itu, ditanya tentang keinginan untuk beraksi semula dalam industri seni, Kefli menjelaskan dia masih lagi berminat dan merancang untuk hasilkan sebuah single.

"Nak kata saya berhenti terus dari melibatkan diri dalam bidang seni itu tidaklah, cuma sedar sekarang ni ada banyak persaingan. Kalau diberikan peluang memang saya kembali semula dalam industri seni. Ada juga plan nak buat single, cuma kalau ditanya bila itu saya masih tak pasti lagi," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PELAWAK RAHIM NAFI PUKUL, TENDANG ISTERI

Pelawak terkenal, Rahim yang juga bekas ahli kumpulan R2 dan Sepahtu telah didakwa memukul isterinya setelah berlaku sedikit salah faham.

Menurut laporan Harian Metro, Rahim dikatakan memukul isterinya di muka, kepala dan bahu selain turut menendang belakang badan dan punggung isterinya itu.

Isteri kepada Rahim, Kolin Abdullah bagaimanapun enggan mengulas lanjut mengenai insiden tersebut namun mengakui ada membuat laporan polis di Balai Sri Muda Shah Alam.

Klik gambar untuk size besar

Menurut laporan polis tersebut, si pengadu memberitahu dirinya dipukul akibat suaminya tidak berpuas hati apabila isterinya keluar tanpa pengetahuan.

Rahim bagaimanapun menafikan dakwaan tersebut. Tambahnya memang ada pertengkaran antara dia dan isteri namun tidak memukul.

"Memang kami ada bertengkar. Biasalah kehidupan suami isteri memang begitu, tapi saya tak pukul (isteri).

"Saya pun baru tahu hal ini dan terkejut juga apabila mendengarnya. Saya rasa ini hanyalah khabar angin. Masalah di antara kami sudah pun selesai," ujarnya dipetik sebagai berkata.

Menerusi laman IG milik isteri Rahim, dirinya mengatakan laporan polis yang disebarkan di beberapa laman media sebagai 'fake'.

Pada masa sama, dirinya menafikan ada berlaku pergaduhan seperti yang dilaporkan oleh Harian Metro.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


JAWATAN CEO FINAS - AHMAD IDHAM 'ANGKAT KAKI' KALI KEDUA

Ahmad Idham Ahmad Nadzri nampaknya sekali lagi menamatkan kontraknya sebagai Ketua Pegawai Eksekutif (CEO) Perbadanan Kemajuan Filem Nasional (Finas) secara mengejut pada Khamis lalu, setelah 15 bulan menggalas jawatan tersebut.

Pengerusi Finas, Zakaria Abdul Hamid berkata, Ahli Lembaga Finas bersetuju melepaskan Ahmad Idham dan menyokong penuh perjalanan kerjayanya selepas ini.

"Sedih kerana terpaksa melepaskan ketua komandan, tentulah rasa kehilangannya. Kami berjuang bersama dalam membantu menggerakkan dan membangunkan industri seni kreatif pada era pandemik.

Klik untuk gambar besar

"Terlalu banyak agenda dirancang dan dilaksanakan. Walaupun antaranya masih tertangguh dan baru hendak bermula disebabkan penularan serta peningkatan kes Covid-19," katanya.

Menerusi laporan itu juga Ahmad Idham, 47, akan berpindah ke sebuah kementerian bertaraf diplomat yang boleh membuka ruang kepada industri kreatif melakukan anjakan lebih besar.

Mengulas perkara itu Zakaria berkata, pihaknya gembira dan berharap Ahmad Idham dapat melaksanakan tugas baharu dengan baik: "Dalam bersedih, kami tetap gembira dengan lonjakan kerjaya Ahmad Idham.

"Apa yang dilihat, ia membuka ruang lebih besar untuk Ahmad Idham mengembangkan industri kreatif ke peringkat global. Kami mengharapkan Ahmad Idham dapat melaksanakan tugasan baharu dengan lebih cemerlang.

Difahamkan, tugasan baharu Ahmad Idham masih berkaitan dunia seni, kreatif dan budaya. Namun, tugasan lebih mencabar apabila membawa budaya, muzik dan filem ke mata dunia.

Ahmad Idham dilantik menjadi CEO Finas pada 14 Mac 2019, namun pengarah dan penerbit itu meletakkan jawatan pada 9 Disember 2019 iaitu belum setahun kontraknya sepatutnya tamat. Bagaimanapun, pada 5 Jun 2020, Ahmad Idham kembali ke agensi itu selepas tiga bulan meletakkan jawatan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUBUNGAN FARID, DIANA - YANA SAMSUDIN GEMBIRA KEMBALI HARMONI

"Sebagai adik ipar, saya akui gembira melihat hubungan mereka. Saya harap kebahagiaan yang mereka kecapi lebih telus dan kekal hingga hujung nyawa," demikian kata pelakon dan pengacara Yana Samsudin.

Isteri kepada Fadzil Zahari ini tumpang gembira apabila melihat hubungan abang iparnya, pelakon Datuk Farid Kamil dan isteri, aktres Datin Diana Danielle dalam keadaan harmoni.

Sebelum ini, timbul desas desus mengenai status hubungan Farid dan Diana tatkala aktor dihambat kontroversi pada Januari lalu namun perkara terbabit dinafikan oleh Farid.

Pelakon filem 'Adnan Sempit' ini berkata, ia mungkin hikmah di sebalik kejadian malang yang menimpa aktor itu beberapa bulan lalu.

Klik untuk gambar besar

"Selain itu, apabila melihat dugaan yang ditempuhi oleh Farid pada awal tahun ini, ia membuatkan saya terfikir. Tempoh perkenalan saya dan Farid sudah lama, sudah pasti saya tidak mempercayai dakwaan tersebut.

"Tetapi saya percaya, mungkin ada hikmah atas segala apa yang terjadi. Sekarang, semuanya baik-baik sahaja. Alhamdulillah," tuturnya yang berkahwin dengan adik Farid pada 13 Februari 2015.

Yana menambah, sebagai salah seorang ahli keluarga, dia sentiasa menyokong semua tindakan yang diambil pelakon berkenaan.

"Saya sokong daripada bahagian keluarga. Apa yang berlaku ini bukan memberi kesan kepada dia sahaja, malah satu keluarga

"Tapi ia mungkin jalan yang sudah tertulis. Allah ingin tunjuk dia jalan yang lain dan lebih baik. Semuanya sekarang sudah jadi harmoni," ujarnya.

Pada Januari lalu, Farid ditahan dan disiasat mengikut Seksyen 90 Akta Polis 1967 kerana berkelakuan tidak senonoh di balai polis serta Seksyen 323 Kanun Keseksaan kerana perlakuan yang menyebabkan kecederaan.

Selain itu, Farid juga direman mengikut Seksyen 90 Akta Polis, Seksyen 15(1) (a) Akta Dadah Berbahaya 1952 dan Seksyen 353 Kanun Keseksaan.

www.myartis.com / Sumber: Astro Gempak & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"ALHAMDULILLAH... SEKARANG SAYA BOLEH DUDUK DENGAN TENANG" - AISHAH LEGA KES TUNTUTAN HADIAH TANAH LOT SELESAI

Setelah sekian lama berjuang, akhirnya kes berkaitan tuntutan sebidang tanah lot banglo yang dimenangi penyanyi Datuk Aishah ketika menyertai program realiti Gegar Vaganza musim keempat (GV4) pada tahun 2017, selesai.

Aishah atau nama sebenarnya Wan Aishah Wan Ariffin, 57, meluahkan rasa syukur dan memberitahu dia kini sudah boleh menarik nafas lega selepas lima tahun membuat tuntutan hadiah tersebut.

"Alhamdulillah semua sudah selesai. Saya bukan suka nak kecoh-kecoh begini, tetapi ia harus diselesaikan. Sekarang saya boleh duduk dengan tenang. Terima kasih kepada pihak peguam kerana sudi mengambil kes ini. Betul-betul cukup lima tahun baru ada penyelesaian!" tuturnya.

Sebelum ini, Aishah memuat naik video ucapan wakil peguam dari Tetuan Izwan Mazniza Kamil & Associates yang menjelaskan pihak penaja bersetuju membuat bayaran kepada Aishah.

Klik untuk gambar besar

Peguamnya iaitu Mohammad Izwan Azmi memberitahu pihak penaja hadiah berkenaan tampil dengan satu dokumen tawaran penyelesaian dan dipersetujui oleh Aishah sendiri.

"Tahniah kepada Datuk Aishah kes ini selesai. Terdapat proposal settlement dari pihak penaja dan Aishah sendiri telah bersetuju. Ada bayaran yang perlu dibuat dan beberapa tindakan perlu dilakukan oleh pihak penaja," jelasnya.

Pada GV4 itu, Aishah dinobatkan sebagai juara manakala tempat kedua dan ketiga adalah penyanyi Liza Hanim dan Lan Solo. Kemenangan itu melayakkannya membawa pulang hadiah wang tunai RM100,000, sebidang tanah lot banglo, pakej percutian ke Eropah Timur, barangan kemas, baucar beli-belah bernilai RM6,000 berserta piala.

Bagaimanapun timbul isu apabila penaja tidak memenuhi apa yang dijanjikan sebaliknya mahu memberi sebidang tanah yang saiznya lebih kecil berbanding lot banglo tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GOSIP KAHWIN ROZITA: DATUK K TERTEKAN

Gara-gara gosip yang mendakwa Datuk Seri Khalid Muhammad Jiwa atau Datuk K menjalin hubungan dengan Rozita che Wan, suaminya kini agak tertekan, demikian dinyatakan oleh penyanyi Datuk Siti Nurhaliza sendiri.

"Gosip itu secara dasarnya telah memfitnah beliau dan sudah tentu menjejaskan emosinya kerana beliau telah dipandang serong oleh segelintir kenalan," ujarnya dipetik sebagai berkata kepada media.

Bukan sekadar hubungan biasa, tetapi ada segelintir blog hiburan turut mendakwa kononnya Datuk K bakal berkahwin dengan Rozita.

Bagaimanapun, terdahulu Rozita turut menepis fitnah tersebut dan menganggap ia bertujuan untuk mengaibkan dirinya.

Menjawab soalan lain, Siti menjelaskan yang dia mempercayai keikhlasan Datuk K dan tidak pernah mempunyai perasaan curiga.

"Saya kenal siapa Datuk K kerana dan sepanjang perkahwinan kami belum pernah ada perasaan sangsi di antara satu sama lain. Tambahan pula, kami sering bersama," ujarnya.

“Rozita juga adalah mangsa dan hubungan kami tidak mempunyai sebarang masalah. Rozita sendiri sudah menafikan perkara itu dan tidak perlu rasanya untuk saya berjumpa dan meminta penjelasan,” kata Siti lagi bila ditanya apakah beliau ada berjumpa dengan Rozita bagi berbincang mengenai perkara itu.


"SELAGI SELESA... TIADA APA SALAH, BUKAN BERBOGEL" - SHERRY IBRAHIM

"Selagi selesa, saya tidak perlu kisah dengan tanggapan netizen. Jujurnya, saya tiada niat mahu menularkan gambar berkenaan. Saya rasa tiada apa yang salah, bukan berbogel. Setiap wanita bersenam akan mengenakan pakaian sama. Malah, ada wanita mengenakan pakaian sedemikian di luar studio, cuma tidak tular.

"Malangnya, saya selebriti, jadi apa yang dilakukan menarik perhatian netizen," demikian kata pelakon Sherry Ibrahim yang tidak ingin mengambil kisah dengan kecaman netizen kerana memakai seluar ketat sehinggakan dikatakan seperti berbogel.

Sherry berpendapat tidak salah untuk dirinya mengenakan pakaian itu untuk bersenam. Dalam pada itu, pelakon drama 'Teduhan Kasih' itu menyatakan dia terpaksa memakai seluar sukan semula untuk pulang ke rumah memandangkan terlupa untuk bawa persalinan pakaian baru.

Klik untuk gambar besar

"Saya tertinggal seluar pada hari berkenaan. Jadi, saya terpaksa memakai semula seluar sukan selepas mandi. Saya tutup dengan beg besar dan terus pulang. Saya tak berada lama dalam pusat membeli-belah berkenaan.

"Saya tutup ruangan komen kerana tidak mahu kecaman berterusan. Saya tak suka membalas komen kerana tidak nampak keperluan untuk menerangkan perkara sebenar. Bagaimanapun, saya hormati nasihat yang berikan," jelasnya lagi yang sebelum ini menerima komen 'pedas' daripada netizen selepas memuatnaik gambar memakai seluar sukan berwarna 'nude'.

www.myartis.com / Sumber & foto: Astro Gempak & Instagram Sherry Ibrahim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JUARA AF MEGASTAR - IDAYU PEROLEH RM100,000, PERCUTIAN KE TURKI

Malam semalam, konsert akhir Akademi Fantasia Megastar (AF Megastar) yang berlangsung di Royal Theater Shah Alam telah melabuhkan tirainya dengan menobatkan Idayu atau nama sebenarnya Nur Farah Idayu Yaakob, 32, sebagai juara.

Atas kemenangan itu, bekas pelajar Akademi Fantasia musim ketiga (AF3) yang menepati ramalan ramai itu telah memperoleh RM100,000, percutian 10 hari 7 malam ke Turki dan juga sebuah trofi.

Pada malam akhir AF Megastar, Idayu membawakan lagu berjudul 'My All' nyanyian Mariah Carey dan lagu keduanya iaitu single barunya berjudul 'Selamanya' ciptaan sepenuhnya Amylea Azizan yang merupakan juga bekas pelajar AF3.

Klik untuk gambar besar

Sementara itu, bagi 'Anugerah Terlajak Laris D’Herbs' yang bernilai RM10,000 pula dimenangi oleh Marsha Milan (AF3) yang mempersembahkan lagu 'Pilihlah Aku' (Krisdayanti) dan lagu baharu ciptaan Ezra Kong, Omar K dan Dilyla Khalid bertajuk 'Hilang'.

Bukan itu sahaja, Syamel yang muncul dengan 'Seniman Menangis' (Datuk Jamal Abdillah) dan lagu baharu ciptaanya sendiri berjudul 'Biar Cinta' itu memenangi kategori 'Ultimate Performer', yang menawarkan hadiah baucar beli-belah bernilai RM3,000 serta trofi.

Dalam pentas akhir itu, Bob menyampaikan lagu baharu berjudul 'Terbuang Dalam Pelukan' hasil ciptaan Hafiz Hamidun dan 'Bukan Dia Tapi Aku' (Judika).

Manakala Shahir, dia telah menyampaikan lagu 'Mama Jangan Pergi' ciptaannya bersama Awi Rafael dan 'Tapi Bukan Aku' (Kerispatih).

Dalam pada itu, gandingan Joe Flizzow dan Sonaone serta Alif Satar turut menghiburkan penonton untuk segmen selingan.

Konsert akhir AF Megastar yang diacarakan oleh Datuk Aznil itu menyaksikan juri tetap, Datuk Ramli MS dan Syafinaz Selamat serta juri undangan iaitu Datuk Awie.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KEMBALI 'FREEHAIR' - UPIAK MOHON MAAF, ENGGAN MERENDAHKAN TUDUNG

"Pertama sekali, saya ingin mohon maaf kerana ini pendapat saya dan bukannya mengenai orang lain. Saya merasakan bila diri ini sebagai pelawak dan sekiranya saya buat 'macam-macam aksi ini' (terkinja-kinja) tapi bertudung, rasanya ia merendahkan hijab itu sendiri. Ini pandangan dan perasaan saya.

"Misal kata lagi saya berguling-guling di tepi jalan untuk buat kelakar dan penonton ketawa, rasanya saya sudah pun merendahkan tudung dipakai itu. Betul tak? Jadi, saya 'simpan' tudung.

"Malah bagi saya, bila mengenakan baju yang sebegini (pakaian melekap pada tubuh hingga menampakkan bentuk badan), sebaiknya biarlah ditutup sebetulnya (menutup aurat dengan sempurna)," kata peserta Gegar Vaganza musim kelapan (GV8), Upiak Isil, 36.

Penyanyi kelahiran Indonesia itu memohon maaf diatas kekhilafan dirinya apabila sering tampil tidak lagi memakai tudung berbanding imejnya sebelum ini lagi didakwa selepas aktif kembali di persada seni tempatan, sehingga mengundang pelbagai reaksi.

Klik untuk gambar besar

Upiak menjelaskan, dia mempunyai alasan tersendiri di sebalik tindakan yang diambil itu (tidak bertudung), namun tetap berharap doa yang terbaik daripada semua pihak.

Penyanyi dan komposer yang mula menjadi perhatian ramai menerusi lagu 'Tak Tun Tuang' ini, bagaimanapun memilih untuk tidak mengulas lebih lanjut isu bertudung itu yang dianggapnya agak sensitif.

"Ada yang mengkritik, tapi biarlah. Hanya Dia (Allah) yang boleh menilai hambaNya. Saya tidak akan jelaskan dengan lebih terperinci kerana ia sensitif.

"Malah saya yang salah kenapa berhijab dulu, tapi kini dibuka lagi. Kalau belum siap istiqamah diri, kenapa memakai tudung? Jadi itulah kalau netizen rasa marah, saya hanya senyap saja sebab memang benar kita yang buat salah," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU ALIFF AZIZ CURI 2 TELEFON BIMBIT - PENCURI SEBENAR AKHIRNYA DITANGKAP

Meskipun nasi sudah menjadi bubur... namun bagi Aliff Aziz, 22, dia tetap menafikan yang dia pernah mencuri dua buah telefon bimbit sebagaimana yang didakwa. Katanya, pihak sebenar yang bertanggungjawab mencuri barangan itu telahpun ditahan oleh polis.

Bagaimanapun, mengenai ditahan pihak berkuasa Singapura bagi membantu siasatan mengenai kes itu, dia mengakui hakikat tersebut.

"Saya mengaku ditahan oleh pihak berkuasa ekoran kes kecurian telefon bimbit seperti mana didakwa tetapi saya tidak melakukan kesalahan itu.

"Saya berada pada waktu dan tempat yang salah ketika kejadian itu dan saya telah memberikan kerjasama kepada polis untuk mereka menjalankan siasatan sepanjang kes itu," ujarnya dipetik sebagai berkata.

Sebagai makluman, Aliff dilaporkan oleh akhbar Berita Harian Singapura telah dikenakan denda sebanyak $2,000 dolar Singapura (RM5,138) pada Jumaat lalu atas kesalahan mencuri dua buah telefon bimbit. Dia juga boleh dipenjarakan selama 20 hari sekiranya gagal membayar denda tersebut.

Tambah laporan itu, Aliff melakukan kesalahan itu pada Mei lalu apabila dia dan seorang lagi rakannya dikatakan mencuri telefon berjenama HTC One dan Samsung Note 1 milik dua individu berbeza.

Keratan akhbar Singapura - klik untuk imej besar

Aliff dilaporkan telah didakwa pada 16 Ogos lalu atas kesalahan tersebut.

Terdahulu, akibat kejadian itu pasport perjalanan antarabangsa Aliff telah dirampas pihak berkuasa Singapura sejak tiga bulan lalu namun ia akan dikembalikan dalam masa seminggu lagi.

"Akibat kes tersebut saya terpaksa dipanggil ke balai polis untuk membantu siasatan dan memberi keterangan di mahkamah namun Alhamdulillah semuanya selesai dengan baik.

"Saya bayar SGD2,000 adalah untuk selesaikan kes ini supaya memudahkan saya membuat urusan kerja saya di Malaysia.

"Undang-undang di sini, sama ada saya mencuri atau pun tidak, saya tetap dikenakan denda kerana disyaki subahat. Namun hakikatnya, saya tidak mencuri.

"Teman saya itu sudah pun menerima pembalasan setimpal kerana dimasukkan ke penjara dan dijatuhkan hukuman... manakala pasport saya bakal dipulangkan dalam masa seminggu lagi," tambahnya yang mengakui kejadian itu adalah punca dia menghilangkan diri selama beberapa bulan.

"Bukan saya ingin salahkan kawan-kawan dengan apa yang terjadi tetapi sudah tiba masanya saya menjauhi mereka yang mampu memberi impak negatif kepada saya.

"Kejadian tersebut banyak mengajar saya supaya lebih berhati-hati pada masa hadapan," katanya yang serik bergaul dengan rakan-rakan yang bersikap negatif.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


"SAYA SANGAT BERSYUKUR DAPAT PUASA PENUH WALAUPUN KESIHATAN TAK MENENTU" - EBBY YUS

Biarpun berhadapan dengan masalah kesihatan kerana menghidap beberapa penyakit, pelakon dan pelawak berpengalaman iaitu Ebby Yus bersyukur apabila dia masih boleh berpuasa penuh.

Sekitar 2019 lalu, Ebby pernah mendedahkan dia mengalami penyakit gastrik kronik, termasuk lemah jantung dan buah pinggang yang menyebabkan tidak boleh terlalu aktif bekerja kerana cepat berasa penat.

Ebby atau nama sebenarnya Muhammad Yunus Abdul Rashid, 57, berkata apapun, hingga kini dia masih mampu berpuasa penuh dan belum meninggalkannya walau sehari di atas faktor kesihatan diri.

"Sebenarnya, saya sangat bersyukur kerana masih mendapat peluang daripada Allah untuk berpuasa penuh walaupun keadaan kesihatan saya tidak menentu. Tapi, alhamdulillah buat masa ini saya memang baik-baik saja.

"Saya pun tak sangka dan anggap ini adalah rezeki. Apabila Allah dah bagi semula kesihatan ini, saya akan terus berpuasa penuh selagi mampu. Malah, tinggal berapa hari saja lagi sebelum hari raya," tuturnya dipetik sebagai berkata kepada Harian Metro.

Ebby memberitahu dia seboleh-bolehnya mencuba tidak mahu meninggalkan puasa Ramadan ini. Katanya, peluang berpuasa sebegini hanya setahun sekali dan dia mahu memanfaatkan sebaiknya peluang diperoleh itu.

"Saya tahu keadaan kesihatan diri dan tidak memaksa. Namun, alhamdulillah untuk Ramadan kali ini keadaan kesihatan saya berada pada tahap agak baik dan bolehlah berpuasa penuh macam orang lain.

"Namun, saya mengucapkan terima kasih kepada peminat atau sesiapa sahaja yang sudah mendoakan yang baik-baik buat saya terutama kesihatan. Semoga Allah membalasnya," katanya.

Terdahulu, Ebby ditemui ketika muncul pada sidang media virtual sitkom JKK Raya 2021 lakonannya yang akan disiarkan TV3 pada 13 Mei ini, jam 11 malam.

Ebby yang melakonkan watak Pak Din, turut beraksi dengan pelakon lain seperti Ropie, Ain Idruce, Issey Fazlisham, Shuk Sahar, Salman dan Jiggy. Sitkom JKK atau Jenaka Kampung Kalut kini memasuki musim ketujuh penerbitannya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"INI PLATFORM ANGKAT KEMBALI ARTIS YANG SUDAH MENYEPI" - AZAN SCAN TAK SETUJU PENYANYI MASIH AKTIF MASUK GV

"Bagi saya, GV merupakan satu platform untuk mengangkat kembali artis-artis yang sudah menyepi. Bukan maksudnya mereka tidak membuat lagi persembahan, tetapi mungkin kurang mendapat perhatian stesen televisyen mahupun radio.

"Maklum sahaja dah berumur," demikianlah kata penyanyi Azan Scan yang menyifatkan penglibatan artis yang masih aktif dalam industri seni menyertai program Gegar Vaganza musim ke-9 (GV9) adalah tidak adil.

Azan atau nama sebenarnya Noor Hazan Rashid, 50, berpendapat program GV sudah tidak seperti dahulu lagi kerana artis yang masih relevan dalam industri diberi peluang menyertainya.

Klik untuk gambar besar

Tidak kisah jika ada mana-mana pihak kurang bersetuju dengan pendapatnya itu, Azan berkata GV sebelum ini diterbitkan kerana mahu memberi peluang kepada penyanyi-penyanyi yang sudah lama tidak mendapat liputan.

"Baru-baru ini saya ada ke Singapura atas urusan kerja, peminat di sana juga turut bertanya program ini GV atau Anugerah Juara Lagu (AJL). Sebenarnya saya malas nak bercerita panjang tentang hal ini, apa-apa pun saya tetap tidak bersetuju dan kalau orang diluar sana nak cakap apa, cakaplah," ujarnya.

Untuk makluman, Azan merupakan pemenang tempat kelima Gegar Vaganza musim kelapan (GV8) yang membawa pulang wang tunai RM15,000 berserta trofi. Penyanyi ini turut bersaing dengan Alif Aziz, Nikki Palikat, Suki Low, Adibah Nor dan Aweera di pentas akhir GV8.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JAM TOK TI RM1 JUTA -  IQBAL PUN TAK MAHU TERTINGGAL KERETAPI... DAKWA GEMAR JAM YANG SAMA

Gara-gara jam Datuk Siti Nurhaliza yang didakwa pengguna Tik Tok berharga RM1.1 juta, akhirnya Iqbal dilihat tidak dapat menahan rasa lantas memberi komen dimedia sosial.
Dakwa lqbal, dalam satu komennya di TikTok  itu... jam yang dipakai Siti turut menjadi kegemarannya.

"Datuk Seri Siti memang sudah lama pakai jam yang harga ratusan dan juta ringgit.
"Ini antara brand kegemaran saya," tulisnya penuh makna.

Sebelum ini, bekas pembantu usahawan Datuk Seri Vida itu juga pernah mempamerkan jam mewahnya bernilai lebih setengah juta ringgit apabila dia memuat naik sebuah video membeli dua jam jenama Hublot.

Komen usahawan yang kini bergelar penyanyi itu secara pantas telah menjadi perbualan netizen, khususnya peminat Siti Nurhaliza.

Klik untuk gambar besar

Dakwa segelintirnya, Iqbal seolah mahu menumpang populariti, tidak kurang juga yang mendakwa dia sengaja mahu menunjuk kekayaan melebihi orang lain.

"Brand kegemaran pulak, nak bagitahu yang dia pun boleh beli juga"

"Mahal-mahal saja kegemaran dia"

"Yang branded je semua mengaku dia pun ada juga," komen mereka dipetik sebagai berkata.

Untuk info, selain Siti, jam tangan mewah buatan Swiss itu juga pernah dipakai oleh beberapa selebriti ternama seperti Cristiano Ronaldo, Kylie Jenner, Tan Sri Michelle Yeoh, Jackie Chan, Ed Sheeran dan ramai lagi... lapor Gempak.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"RAMAI CAKAP BABY AISHA AMAIRA MUKA AYAH" - FASHA SANDHA

"Ramai cakap baby Aisha Amaira Muka Ayah, Alhamdulillah mata dengan bibir ikut ibu 😁😇❤ Yang penting baby Aisha sihat 💖 #iburayfalrayshaaisha #iburayfalraysha," tulis pelakon Fasha Sandha mengenai anaknya, Aisha Amaira.

Sebelum itu, ramai juga yang memuji kecantikan anak Fasha dan pelakon Aidil Aziz seperti wajah ibunya, Fasha ketika kali pertama Fasha berkongsi wajah anaknya kepada umum. Namun dalam entri terbaru di Instagram miliknya, Fasha berkongsi cerita bahawa ramai yang mengatakan wajah Aisha seperti wajah suaminya, Aidil.

Bukan itu sahaja, pengikut Fasha juga turut meningkat ke 5 juta orang pada hari Aisha dilahirkan. Apatah lagi Fasha memaklumkan dia tidak akan membuat akaun Instagram untuk anak-anaknya, dan semua gambar akan dikongsi di Instagram miliknya.

Klik untuk gambar besar

Selepas dua kali mengalami keguguran sebelum ini, Fasha dan Aidil dikurniakan dengan seorang puteri yang cukup comel dan tidak jemu mata memandang. Untuk makluman, Aisha Amaira merupakan anak pertama Fasha dan Aidil selepas mendirikan rumah tangga pada 30 Mac 2019.

Pelakon jelita itu sebelum ini pernah mendirikan rumah tangga dengan ahli perniagaan, Rizal Ashram Ramli pada 27 April 2012, namun berpisah pada 20 Januari 2016. Hasil perkahwinan tersebut, Fasha dikurniakan dua cahaya mata iaitu Putra Rayfal, 7, dan Putri Raysha Jemyma, 6.

www.myartis.com / Sumber & foto: Astro Gempak, Instagram Fasha Sandha & Aidil Aziz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI BELLA DALLY POSITIF INFLUENZA: "HOSPITAL KEHABISAN UBAT & WAD..."

Suami kepada pelakon Bella Dally, Arif Izuddin telah dijangkiti virus influenza dan terpaksa dimasukkan ke sebuah hospital swasta. Perkara tersebut didedahkan oleh Bella menerusi laman Instagram. Menurut Bella, pada awalnya Arif disuruh untuk dikuarantin di rumah sahaja kerana pihak hospital sudah kehabisan ubat.

"Suami kena Influenza. Tadi dekat hospital Prince Court tapi mereka kehabisan ubat dan wad. Sekarang dekat Ampang Puteri pula. Tengoklah berapa ramainya orang dekat sini dan wad pun penuh. Jadi suami terpaksa balik dengan saya dan kuarantin kat rumah je. Akhirnya suami kena tahan... Pulang ke rumah pada pukul 3 pagi dan perlu bangun pada pukul 7 pagi untuk sesi fotografi," tulisnya.

Klik untuk gambar besar

Dalam pada itu, Bella atau nama sebenarnya Nabilah Ali Dally turut berpesan kepada semua pihak supaya memakai topeng muka terutamanya di tempat khalayak ramai: "Jaga diri dan pastikan memakai topeng muka terutamanya ketika berada di tempat yang sesak," tulisnya lagi.

Kes Influenza telah mencatat peningkatan berbanding tahun 2019 yang menyebabkan berlakunya kekurangan bekalan pada tahap kritikal terhadap ubat antivirus Oseltamivir. Ubat yang lebih dikenali sebagai Tamiflu digunakan dalam rawatan kepada pesakit yang dijangkiti virus influenza.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SIMPANAN 10 TAHUN, 'LET GO' 4 MOTORSIKAL - IMPIAN ACHEY MILIKI KEDIAMAN 3 TINGKAT TERCAPAI

"Alhamdulillah... 10 tahun impian saya nak memiliki rumah itu! Sekarang sedang proses ubahsuai dan tak lama lagi siaplah. Kemungkinan selepas raya haji kami sekeluarga akan pindah. Rumah itu dibeli hasil wang simpanan dan saya jual empat buah motosikal... bukan beli tunai, masih lagi hutang bank!

"Berapa harga itu biarlah rahsia tapi biasa-biasa saja, lengkap dan selesa untuk keluarga kami," demikianlah kata pelawak Achey apabila impian untuk mempunyai kediaman idaman tercapai setelah dia berjaya memiliki sebuah rumah teres tiga tingkat di Sungai Buloh, Selangor.

Menurut Achey, dia dan isteri menggunakan wang simpanan untuk membeli kediaman itu dan dijangka berpindah selepas Hari Raya Aidiladha ini. Sebelum ini, Achey berkongsi beberapa keping foto hiasan dalaman rumah baharunya selepas proses pengubahsuaian di laman Instagram pada Khamis.

"Tibalah masa saya bagi teaser gambar-gambar yang korang nak tahu sangat rumah baharu saya. 10 tahun dik bukan tahun yang sikit nak fokus kumpul duit, jual benda yang bukan keperluan untuk dapatkan rumah impian," tulis Achey yang mendirikan rumah tangga dengan Nor Hasanah Yahya sejak sembilan tahun lalu dan mengambil anak angkat diberi nama Nur Tiara Zinnirah pada tahun 2018.

Klik untuk gambar besar

www.myartis.com / Sumber & foto: mStar, Instagram Achey & Anne

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


35 GAMBAR - KEMERIAHAN MAJLIS HARI LAHIR SYADA AMZAH, ADIK SHILA AMZAH

Baru-baru ini, adik kepada penyanyi Shila Amzah iaitu Syada Amzah telah menyambut hari lahirnya yang ke-18.

"I look at you and I do not see the passage of time. I see my little girl playing dress up, running through the yard, playing on a swing.

"I will try to respect the fact that you are older now and that the decisions you will make are your own, but you must understand that to me, you will always be my little girl.

"I may not be able to carry you in my arms anymore, but I will always carry you in my heart," ujar ND Lala di laman IGnya.

Majlis yang diadakan di kafe Elfira Loy yang diberi nama 'Love Me Seven Days Cafe' ini telah dihadiri oleh ahli keluarga, rakan-rakan artis dan teman rapat.

Happy Birthday Syada..!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


LOT TANAH: AMIR PEARL TIADA NIAT TIPU, DIRINYA JUGA ARTIS

"Proses penyerahan lot tanah itu lambat kerana syarikat kami iaitu Bina Megah Empire menghadapi sedikit masalah dalaman antara lembaga pengarah dan itulah yang menyulitkan keadaan.

"Saya tak ada niat nak menipu mereka dan masalah kelewatan ini akan diselesaikan secepat mungkin. Saya berjanji akan bertanggungjawab terhadap kes ini dan akan memastikan hadiah tersebut sampai ke tangan pemenang," kata vokalis kumpulan Pearl yang popular pada era 1990-an iaitu Datuk Seri Mohd Amir Mohd Esa.

Amir yang merupakan penaja lot tanah banglo untuk tiga pemenang utama program Gegar Vaganza 4 (GV4) berkata, dia akan bertanggungjawab sepenuhnya dalam proses tuntutan hadiah tersebut.

Menurut Amir, dia tidak berniat untuk menipu pemenang kerana dia juga seorang artis dan kini dalam proses menyelesaikan hadiah yang telah dijanjikan itu.

Pada Sabtu lalu, juara GV4 iaitu Aishah mendedahkan dia masih belum mendapat hadiah sebidang tanah lot banglo selepas hampir setahun menjuarai program tersebut dan turut membangkitkan hadiah barang kemas berupa berlian pemberian Datuk Seri Vida yang dikatakan barangan palsu.

Klik untuk gambar besar

Selain Aishah sebagai juara, naib juara GV4 dimenangi Liza Hanim dan pemenang tempat ketiga ialah Lan Solo. Ketiga-tiga mereka dijanjikan lot tanah selain hadiah iringan sumbangan pihak Astro dan penaja lain.

Sementara itu, Amir yang pernah popular dengan lagu 'Aku Tak Bersalah' pada tahun 1996 memberitahu dia ada berkomunikasi dengan ketiga-tiga pemenang itu dan sudah memaklumkan mengenai kelewatan tersebut.

"Saya ada hubungi Aishah, Liza Hanim dan Lan, mereka sudah dimaklumkan mengenai kelewatan ini dan komunikasi kami baik-baik sahaja. Namun, isu ini sudah viral dan saya tak salahkan Aishah dalam hal ini kerana memang mereka berhak menuntut hadiah tersebut.

"Insya-Allah, saya akan bertemu serta duduk semeja dengan ketiga-tiganya dan mungkin akan mengadakan sidang media dalam masa terdekat bagi menjelaskan perkara sebenar," ujarnya.

Menyedari kesilapan diri dalam menguruskan tuntutan hadiah tersebut, Amir turut memohon maaf kepada ketiga-ketiga pemenang berkenaan.

"Saya minta maaf atas kelewatan pemberian hadiah ini, mereka merupakan rakan industri dan saya ini dikenali ramai. Apabila timbul isu ini, jadi tak sedap pula. Kalau nak tahu, syarikat saya turut menaja hadiah serupa kepada pemenang GV3 iaitu Azharina, Siti Sarah dan Zarul Husin.

"Mereka sudah menerima hadiah tersebut, cuma kali ini lambat sedikit atas sebab-sebab yang saya nyatakan itu," tuturnya yang tidak keberatan untuk menaja hadiah yang sama dalam program hiburan lain selepas ini.

Dalam pada itu Zarul Husin yang dihubungi mStar Online mengesahkan dia sudah menerima hadiah sebidang lot tanah seperti dijanjikan pihak Amir yang terletak di Ijok, Selangor.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LUFYA NAFI MEREKA CERITA DIRI CEDERA, ANAK HAMPIR DICULIK - ADA SEBAB LAMBAT BUAT LAPORAN POLIS

"Ada segelintir pihak yang bersifat negatif kerana saya lambat membuat laporan polis. Saya mempunyai anak dan dalam masa yang sama saya dapatkan rawatan terlebih dulu kerana itu lebih penting.

"Mengenai siapa yang melakukan keganasan dan cuba menculik itu kita serahkan sepenuhnya kepada pihak polis untuk melakukan siasatan," jelas pelakon Lufya yang menafikan dia sengaja melambat-lambatkan membuat laporan polis dan sengaja mereka cerita anaknya, Laana Haura, 5, cuba diculik di sebuah taman permainan di Kota Damansara, baru-baru ini.

Lufya atau nama sebenarnya, Lutfyah Sheikh Omar berkata, tiada istilah cuba cuba membuat drama atau mengada-adakan cerita kerana melengahkan urusan membuat laporan polis. Katanya, ini adalah soal nyawa yang bukan boleh diperjudikan dan dia mengambil pendekatan untuk tidak menuding menyalahkan mana-mana pihak di atas cubaan menculik terhadap anak perempuannya itu.

Klik untuk gambar besar

Pada insiden jam 4 petang, Ahad lalu itu, Lufya mendakwa seorang lelaki berbadan besar memukulnya dengan teruk ketika cuba menyelamatkan anaknya. Lufya turut mendedahkan niatnya berkongsi insiden itu di Instagram sebagai langkah berhati-hati kepada golongan wanita terutama yang bergelar ibu dan mempunyai anak.

"Selalunya golongan wanita dianggap lemah, jadi ada ilmu mempertahankan diri. Dengan izin Tuhan, saya dapat melawan sekali gus menyelamatkan anak. Manusia zaman sekarang sanggup buat perkara keji dan semakin hilang perikemanusiaan," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA CERCA: "TAK SEDIH, CUMA TAK PAHAM" - NAZIM OTHMAN

Nama pelakon Nazim Othman sentiasa menjadi sasaran netizen yang seolah-olah tidak berpuas hati dengan kehidupannya, walaupun sudah bercerai dengan aktres Bella Dally sejak 2 Mei lalu.

Nazim, 34, menerusi Instastory turut mendedahkan dia ada menerima mesej berbaur cercaan terhadapnya seolah-olah netizen lebih mengetahui apa yang berlaku.

"Tadi ada orang DM I, kemain mesej dia mencerca I. Padahal I kenal dia pun tak. Dia pun tak pernah jumpa I. Jangan jadi orang macam ni tau," tulisnya.

Status berkenaan turut mendapat perhatian pengikutnya yang meminta pelakon drama bersiri 'Mona Lisa' itu bersabar dan tidak melayan 'makcik bawang'.

Klik untuk gambar besar

Nazim turut berkongsi mesej positif diterima daripada peminatnya di ruang InstaStory dan memberitahu dia fokus terhadap kebahagian dirinya dan orang lain tidak berhak menilai apa yang berlaku.

"Haruslah I fokus dengan kebahagian I, selama ini pun I bekerja keras. Bukan duduk saja-saja terus senang. Orang tak tahu apa-apa sibuk nak membawang manakala hidup sendiri ke laut dalam," katanya.

Sementara itu, menerusi mesej peribadi dihantar peminatnya memberitahu dia memahami apa yang dilalui pelakon itu memandangkan dia juga pernah bercerai dan yakin Nazim dapat mengharungi fasa tersebut.

Nazim dalam balasannya kepada komen itu bersetuju dengan pandangan diberikan selain turut meminta netizen menjaga keluarga masing-masing.

"Kan! Macam diaorang pulak yang bercerai. Baik diaorang jaga famili sendiri. We never know what will happen," ujar Nazim lagi.

Tambah Nazim, dia tidak bersedih menjadi sasaran netizen yang sering menghentamnya namun kesal dengan sikap segelintir yang suba menyibuk hal orang lain.

"Manusia ni ramai sibuk nak melaran fizkal masing-masing, tapi hati ya ampun hanya tuhan yang tahu betapa penuh kehinaan.

"I tak sedih cuma tak paham dengan manusia yang suka menyibuk hal orang," tuturnya yang tidak faham dengan sikap menyibuk sesetengah pihak.

Untuk makluman, Nazim atau nama sebenranya Nushrul Alif Othman berkahwin dengan Bella pada 10 September 2016 sebelum mengambil keputusan bercerai.

Bagaimanapun, Nazim tidak mendedahkan punca perceraian namun menyifatkan apa yang berlaku adalah atas kekhilafan mereka sebagai manusia biasa.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BERI PELUANG KEDUA BUAT SUAMI - NADYA SYAHERA AKAN TERUS PERTAHANKAN

"Kami masih suami isteri dan tinggal bersama. Sekarang, kami dalam proses nak menyelesaikan kemelut yang berlaku. Walaupun suami masih berulang-alik antara Kuala Lumpur, Kelantan dan Terengganu atas urusan kerja, tapi kami ambil ruang untuk selesaikan.

"Kalau ada salah, saya cuba perbaiki diri. Macam suami pun, dia semakin faham apa yang dibuat itu adalah salah dan tidak sepatutnya. Pendek kata, dia tahu kesalahan yang dibuat. Disebabkan itu, saya memberinya peluang kedua untuk dia membetulkan keadaan. Harap dia hargai peluang ini.

"Jika sebaliknya, tak tahu nak cakap apa lagi," demikian kata pelakon Nadya Syahera, 26, yang mengakui masih tinggal sebumbung dengan suaminya, Fizul Nawi meskipun rumah tangga bergolak selepas dia mendedahkan kecurangan suaminya.

Nadya atau nama sebenarnya Nadya Syahera Rosli berkata, dia dan suami yang juga ahli perniagaan dalam proses membaik pulih hubungan mereka. Nadya yang popular menerusi watak Bella dalam drama 'Dia Semanis Honey' berkata, dia seboleh-bolehnya akan terus mempertahankan rumah tangga yang dibina sejak 2015.

Klik untuk gambar besar

"Kalau boleh tidak mahu bercerai. Siapa yang inginkan perceraian. Malah, saya akan cuba sehabis baik untuk pertahankan perkahwinan ini. Namun, jika usaha ini gagal dan tidak menemui jalan penyelesaian, saya reda. Dalam masa sama, kedua belah keluarga sentiasa memberikan nasihat. Mereka mahu kami selesaikan cara baik. Paling penting kata mereka adalah komunikasi," ujarnya.

Terdahulu Nadya mendedahkan kecurangan suami dengan seorang wanita yang juga anak kepada pengasas produk di Kelantan selepas mendapat bukti bergambar. Menerusi perkongsian itu, Nadya mendakwa mula menghidu kecurangan suami kira-kira seminggu sebelum sambutan Aidilfiti lalu.

Nadya berkata, suaminya tidak pulang ke rumah hampir sebulan pada ketika itu. Nadya dan suami berkahwin pada 25 September 2015, ini adalah perkahwinan kedua buat Fizul selepas gagal mempertahankan rumah tangga pertamanya. Hasil perkongsian hidup selama empat tahun, mereka dikurniakan dua cahaya mata iaitu Aleena Rose, 2, dan Mohamad Dayyan, 1.

www.myartis.com / Sumber & foto: Harian Metro & Instagram Nadya Syahera

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PUTERI SARAH: "AYAH BANYAK KALI KELUAR RUMAH..." - IBU MENTUA: "SEMOGA ALLAH GANTIKAN 'AYAH' YANG LEBIH BAIK..."

"Kalau Syaikhul dan Sumayyah boleh beri kenyataan di mahkamah, mereka akan berkata 'Ayah yang banyak kali keluar rumah tinggalkan mama, abang dan adik... bukan kami'. Mana ayah, selalu tak ada kat rumah?

"Syamsul, jangan letakkan kebodohan awak di pihak saya. Berhenti guna nama Allah untuk melihatkan seperti awak terlalu baik di mata manusia," itulah tulis pelakon Puteri Sarah menerusi muat naik terbaru di laman Instagram miliknya.

Meninjau ke ruangan komen, ramai peminat serta rakan-rakan artis selebriti tampil memberikan sokongan kepada Puteri Sarah termasuklah ibu mentuanya iaitu Datin Fatimah Ismail: "Semoga Allah gantikan 'Ayah' yang lebih baik untk cucu2 saya," katanya.

Klik untuk gambar besar

Terdahulu, pengarah Syamsul Yusof mendedahkan dia sudah bernikah dengan Ira Kazar dengan berwakil walikan bapa Ira sendiri iaitu pelakon veteran Kazar Saisi.

Dalam kenyataan video yang telah dibuat, Syamsul turut meminta isterinya itu pulang ke rumah untuk menyelesaikan segala kemelut di antara mereka.

Puteri Sarah atau nama penuhnya Puteri Sarah Liyana Megat Kamaruddin menerusi respons segera terhadap berita tersebut mengucapkan tahniah kepada Syamsul dan Ira namun mempersoalkan tindakan suaminya yang memberi kenyataan seolah-olah meletakkan kesalahan kepadanya.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INDIVIDU MOHON MAAF FITNAH - PU RIZ MAAFKAN: "SAYA TAHU BERATNYA DOSA MEMFITNAH"

Individu dikenali sebagai Syamira Safiya menerusi Twitter dan Instagram (IG) miliknya telah tampil membuat permohonan maaf atas dakwaan menyebarkan fitnah mengenai Noor Neelofa dan juga PU Riz baru-baru ini.

Dalam kenyataan tersebut, Syamira mengakui mengeluarkan kenyataan di Twitter dan pelbagai platform media sosial lain tanpa asas dan tidak benar pada 26 Disember lalu. Syamira berkata dia menarik balik semua kenyataan dibuat terhadap Neelofa.

Syamira juga menegaskan bahawa dia tidak berniat jahat ketika menulis kenyataan itu sekali gus kesal dengan tindakannya. Dalam masa sama, Syamira berkata permohonan maaf itu dibuat atas kerelaan hatinya sendiri.

"Saya, Syamira Safiya dengan ini menarik balik kenyataan yang saya buat terhadap Cik Neelofa serta pembantu peribadi beliau di Twitter dan pelbagai platform media sosial pada 26 Disember 2020. Saya mendakwa dan membuat pernyataan itu tanpa asas dan ia adalah tidak benar.

"Kenyataan itu tidak dibuat dengan niat jahat untuk berbohong atau mencemarkan nama baik mereka. Saya juga amat kesal kerana tindakan peribadi ini menimbulkan rasa malu, sedih dan membawa kesusahan kepada mereka. Permohonan maaf ini saya buat di atas kerelaan hati saya sendiri untuk saya perbetulkan keadaan tanpa tekanan daripada mana-mana pihak," tuturnya.

Klik untuk gambar besar

Syamira sebelum ini berkongsi beberapa cerita yang disertakan dengan tangkap layar mesej dari aplikasi WhatsApp berkenaan hubungan Neelofa dan PU Riz serta beberapa perkara.

Terdahulu, media melaporkan Neelofa menafikan tuduhan yang mendakwa kononnya sudah berkahwin di Kelantan, terkena ubat pengasih dan memindahkan sejumlah duit yang banyak kepada pendakwah muda itu.

Selepas permohonan maaf kepada Neelofa, Syamira menerusi rakaman video turut memohon maaf kepada PU Riz. Syamira berkata, segala yang disebarkan di laman Twitter adalah fitnah.

"Saya ingin memohon maaf secara terbuka kepada Encik Haris atau PU Riz dan keluarga di atas segala tuduhan yang dilakukan.  Saya sedar bahawa segala tuduhan ini banyak bertentangan dengan apa yang Islam ajarkan. Saya sangat menyesal dengan fitnah yang saya mulakan di media sosial. Saya sangat berharap agar Encik Haris dan sekeluarga dapat memaafkan saya seikhlasnya," katanya.

Enggan isu ini terus berpanjangan, PU Riz atau nama sebenarnya Muhammad Haris Mohd Ismail, 26, mengambil pendekatan memaafkan individu yang sudah memfitnah diri dan keluarganya di media sosial minggu lalu. Riz ketika dihubungi berkata, dia bersama keluarga sudah berbincang dan memutuskan perkara itu.

"Apabila dia tampil meminta maaf dan berjanji tidak akan mengulangi perkara sama, saya dan keluarga beranggapan dia sudah sedar dengan kesilapan dan tindakan itu. Jadi, kami maafkan apa yang sudah dibuat.

"Saya memaafkan dia kerana saya tahu beratnya dosa memfitnah. Saya tidak mahu susah di akhirat, dan saya nak masuk syurga tanpa hisab. Saya juga memohon supaya tidak ada lagi perkara berbangkit selepas ini. Dia sudah minta maaf dan saya sekeluarga sudah maafkan. Insya Allah, kehidupan kita akan dipermudahkan Allah SWT," katanya.

Mengenai hubungan pasangan itu, ia akan terjawab selepas keluarga kedua belah pihak mencari titik penyelesaian sama seperi kenyataan rasmi Neelofa yang diedarkan kepada media, minggu lalu.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


39 GAMBAR - YASMIN HANI & SUAMI BERCUTI TANPA ANAK

Khabarnya Yasmin Hani Richardson dan suaminya, Shahrin telah melancong ke Milan dan Amsterdam tanpa membawa anak mereka, Noah Ismail Wong.

Ini kerana mereka ke sana atas urusan kerja, malah ditemani oleh jurugambar dan wakil Zalora. Sebab itulah Noah tidak dibawa bersama.

Klik gambar untuk size besar

Tetapi pasangan ini sudah pun pulang ke Malaysia setelah bercuti sambil bekerja selama kira-kira dua minggu. Mesti Yasmin dan suami rindu sangat pada anak mereka yang tidak dibawa bersama-sama.

Menerusi gambar yang dikongsinya, Yasmin dilihat telah meluangkan masa dengan pelakon kecil molek, Juliana Ibrahim yang kini tinggal di sana bersama-sama keluarganya.

Jom kita enjoy gambar-gambar Yasmin dan suami sepanjang mereka bercuti.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KONGSI PENGALAMAN - FATHIA TERKANDAS DI JERMAN, BAGASI HILANG

Menerusi laman sosial, pelakon Fathia Latiff telah berkongsi pengalamannya dimana percutiannya bersama keluarga di Eropah berdepan ujian apabila mereka terkandas di Jerman ketika dalam perjalanan menuju ke Switzerland, awal pagi semalam.

Fathia atau nama penuhnya Nur Fathia Abdul Latiff, 30, itu memaklumkan, pesawat yang mereka naiki untuk ke Switzerland terpaksa dilencongkan ke Jerman disebabkan masalah cuaca.

"Kami terkandas kerana ribut petir sedang melanda Switzerland. Untuk meneruskan perjalanan, kami perlu menaiki kereta api ke destinasi yang sepatutnya kami berada sekarang," katanya menerusi Twitter.

Difahamkan, pelakon 'Ariana Rose' itu kini dalam rangka percutian bersama ibu bapa dan adiknya menjelajah Eropah bermula di London, sejak empat hari lalu.

Sebelum berlepas, Fathia sempat mengucapkan Selamat Hari Raya lebih awal buat seluruh peminatnya yang berada di tanah air.

Klik untuk gambar besar

Selain masalah terkandas, Fathia turut meluahkan kerisauan apabila bagasi yang mengandungi barangan peribadi termasuk ubat bapanya masih tidak dapat dikesan.

"Emak mahu membuat aduan mengenai kehilangan bagasi di lapangan terbang di sini, tetapi tiada apa-apa yang boleh mereka lakukan. Kami masih menunggu bas ke Switzerland.

"Ini kali kedua saya tidak menerima bagasi selepas mendarat. Saya berharap sesuatu dapat dilakukan oleh pihak berkaitan untuk mengatasi masalah ini," katanya lagi.

Selepas tujuh jam perjalanan, Fathia akhirnya berkongsi perkembangan terkini di Instagram mengatakan mereka sudah selamat tiba di St Gallen, Switzerland.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"TANGAN KANAN PATAH & TULANGNYA HANCUR" - ADIK IPAR JADI MANGSA LANGGAR LARI, JASMIN HAMID MOHON KESAN NO PLAT KERETA

Pelakon Jasmin Hamid menerusi perkongsian di laman Instagram memaklumkan adik iparnya telah menjadi mangsa langgar lari  pada 9 Februari lalu. Dalam pada itu, Jasmin memohon jasa baik orang ramai untuk membantu mengesan sebuah kenderaan yang disyaki terlibat dalam insiden langgar lari tersebut.

Menurut bintang berusia 47 tahun ini, akibat kejadian berkenaan, tangan adik iparnya itu patah dan alami keretakan tulang. Maklumnya lagi, insiden malang itu berlaku sekitar jam 8.45 pagi di Jalan Changkat Bukit Bintang, Kuala Lumpur. Serentak dengan itu, pelakon drama bersiri 'Cinta Amnesia' ini turut berkongsi cerita mengenai kejadian yang berlaku.

"As Salam dan Salam Sejahtera buat followers saya yang budiman. Saya mohon PERTOLONGAN dan EHSAN kalian untuk trace PLAT NO kereta hitam seperti dalam gambar ini yang telah LANGGAR LARI adik ipar saya pada 9 Feb 2022 dan menyebabkan TANGAN KANAN adik ipar saya PATAH dan tulangnya HANCUR.

Klik untuk gambar besar

"Kejadian pada 8.45am pada 9 Feb 2020 di Jalan Changkat Bukit Bintang. Kereta hitam tersebut telah menggesel motor adik ipar saya semasa dia nak naik motor semula selepas keluar dari kedai runcit yang terletak di tepi jalan Changkat Bukit Bintang dan menyebabkan dia jatuh terseret dan di hempap oleh motornya.

"MENURUT INFO dari orang- orang sekitar yang tolong adik ipar saya semasa kejadian dan Menerusi CCTV yang di perolehi dari kedai berhampiran tempat kejadian. Kereta hitam tersebut di pandu agak laju di kawasan kedai tersebut dan dia berhenti agak jauh ke hadapan selepas LANGGAR adik ipar saya.

"Tapi bila dia lihat ada orang yang tolong adik ipar saya yang jatuh, dia terus pergi tanpa berpatah balik. Kereta itu dipandu oleh seorang PEREMPUAN dan pakai MASK..," tulisnya.

Tambahnya lagi, pihaknya kini telah mengambil tindakan undang-undang membuat satu laporan kepada pihak berkuasa berhubung kes tersebut. Lantas, Jasmin memohon agar pemandu kenderaan terbabit segera tampil untuk bertanggungjawab atas segala kecuaian yang telah dilakukannya.

"MOHON PEMANDU TERSEBUT TAMPIL UNTUK TOLONG KAMI DAN BERTANGGUNGJAWAB DI ATAS KEJADIAN INI. Kami telah pun buat REPORT POLIS sebaik selepas kejadian dan KES TELAH DI SIASAT tapi malangnya masih tak dapat trace PLAT NO kereta hitam tersebut dan KES TELAH DITUTUP. Kami cuma diberi peluang untuk BUKA KES BALIK jika ada INFO tentang PLAT NO kereta hitam tersebut," katanya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - BILA REMY ISHAK BERASMARA DALAM AIR

"Babak saya dan Maya (lakonan Izara Aishah) berasmara antara babak mencabar pada saya," demikian jelas Remy Ishak mengenai babak panas dalam filem Pilot Cafe.

Untuk makluman, dalam babak tersebut juga, Remy dan Izara telah berbaring berduaan di atas batu di pantai sambil dilanda ombak sebelum berpelukan di dalam air.

"Sebelum buat babak itu saya ada beritahu Izara yang saya rasa takut sebab memang ombak kuat pada masa itu.

"Ada sekali kami dipukul ombak dan hampir hanyut. Mujurlah tangan saya mencengkam kuat pada batu tersebut.

"Ketika lakukan babak itu juga kaki saya tercucuk batu karang yang ada di celah batu tersebut dan mengalami pendarahan.

"Kesannya sampai sekarang di tapak kaki saya ada satu lubang kecil akibat tusukan karang itu," ujarnya ketika ditemui media ditayangan filem tersebut.

Pilot Cafe turut diterajui barisan pelakon hebat lain seperti Fahrin Ahmad, Neelofa, Datuk Eizlan Yusof, Keith Foo, Aishah Ilyas, Ainuk Aishah dan ramai lagi.

Filem terbitan Astro Shaw dengan kerjasama Tarantella Pictures ini akan ditayangkan di pawagam seluruh tanah air mulai 30 April ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PENGEMBARAAN MAYA KARIN KE AMERIKA SELATAN..

Pelakon dan pengacara Maya Karin telah menghabiskan masa selama dua bulan untuk mengembara secara `backpakers’ ke Amerika Selatan. Pengembaraan tersebut bermula 11 Mei hingga 8 Julai lalu di destinasi seperti Brazil, Venezuela Colombia dan berakhir di Peru.“backpacker selama dua bulan – pening kepala tengok barang yang tak muat tapi harus muat” katanya di petik melalui mesej Twitternya.Antara catatan pengalaman Maya sepanjang pengembaraan tanpa hotel mewah atau pemandu pelancong itu ialah:Adat of the backpacker, makan sederhana, travel sederhana, tidur sederhana, pengalaman dan pemandangan luar biasa.Past nites: nite1 hammock in jungle, nite2 bus, nite3 bus, nite 4 berjuta juta gigitan nyamuk and bilik yang panas gila tak boleh tidur.Did another jungle tour,  i went for a swim in the amazon river and guess who joind me – a pink dolphin pengalaman paling menarik.Menyaksikan polis menyamar – enam orang sebagai backpakers – dua jam kemudian tukar pakain polis dengan pistol.Naik feri dua hari tanpa henti tidur di atas hammock dan travel by bus selama 10 jamDifahamkan, pengembaraan Maya tersebut telah dirancang bertahun lamanya. Malah kalau dilihat gambar-gambar yang diambil oleh artis jelita itu, beliau sememangnya enjoy dan amat gemarkan perjalanan sebegitu tanpa perlu berbelanja besar.Klik untuk imej besar...Photo from Maya Twitpic.


BILA IQBAL TAK SANGGUP LIHAT ZUL ARIFFIN DIKECAM BERTUBI-TUBI

"Saya tidak sanggup lihat Zul Ariffin dikecam bertubi-tubi. Hampir setiap hari saya menjalani penggambaran bersamanya dan setiap hari juga saya belajar menjadi orang yang tenang seperti Zul Ariffin. Tetapi kali ini, apabila dia memerlukan semangat, saya rasa bersalah.

"Walaupun mulut dan riak wajahnya tetap senyum, saya tahu dia memerlukan sokongan," demikian luah usahawan yang juga pelakon drama 'Perempuan Itu', Iqbal Zulkifli dimana dia tidak sangguup melihat pelakon Zul ariffin dikecam bertubi-tubi.

Berkongsi luahan tersebut di Insta Story, Iqbal menyifatkan Zul seorang yang paling tenang dan bersikap terbuka yang pernah dikenali selama ini. Ujarnya lagi, ketika orang ramai menghentam, namun dia memilih untuk menjadi penguat disaat seseorang itu memerlukan semangat.

Klik untuk gambar besar

Sejak minggu lalu hangat diperkatakan mengenai Zul Ariffin yang dikecam teruk selepas memuat naik sedutan babak panas dalam drama 'Perempuan Itu'.

Semalam, Zul tampil membuat permohonan maaf di Insta Story miliknya. Menurutnya, dia akan lebih meneliti dan berhati-hati sebelum memuat naik sebarang bahan yang diberikan kepadanya untuk dipromosikan di media sosial

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA LISA & NORA DANISH DITUDUH LESBIAN..!!

Untuk info, gambar-gambar ini adalah gambar lama Nora Danish dan Lisa Surihani yang kemungkinan dirakamkan untuk drama atau filem. Ia pernah disiarkan oleh sebuah laman sembang sekitar bulan Julai 2011, mungkin untuk suka-suka atau sekadar memeriahkan dunia gosip.

Bagaimanapun, apa yang tak sedap ialah apabila ia dihangatkan kembali oleh sebuah blog berita semalam dengan tanda soal apakah Nora dan Lisa lesbian? Persoalan tersebut amat kurang manis disebabkan kita semua tahu bahawa Lisa bakal berkahwin pada 23 Februari ini dengan Yusry... jadi apakah motif blog tersebut?

"Panas... Gambar Lisa Surihani Dalam Aksi Ala-ala Lesbian?"
demikian tajuk blog tersebut...

Mungkinkah empunya blog tersebut kekeringan idea atau sekadar mahu memenuhkan kolum? Malah jika dibaca komen-komen yang diberikan oleh pelawatnya, rata-rata mereka kurang senang dengan 'gosip' lama yang diada-adakan itu.

Untuk pengetahuan, kerja kami bukanlah mencari salah blog lain, tetapi mana yang tidak wajar... tetap tidak wajar dan ia haruslah diperbetulkan. Jadi... sebagai peminat hiburan tanahair, anda tentukan sendiri kewajaran gosip ini..!

GAMBAR LAMA YANG DIGOSIPKAN KEMBALI ITU...

Klik untuk imej besar...

Mungkin sekadar aksi dalam lakonan...

Gambar yang disifatkan peminat sebagai buang tabiat..!

Aikkk... Tam pun ada? ha ha..!


HANYA SEMPAT MENYUSU 2 MINGGU - ANAK SULUNG UYAINA ARSHAD ALAMI MASALAH 'TONGUE-TIE' (LIDAH PENDEK)

"Saya mula sedar Urhan ada tongue-tie dalam minggu pertama kelahirannya. Dia mempunyai kesukaran untuk latch. Bila menyusu badan sahaja dia menangis macam kena pukul. Dah jadi macam memaksa pula.

"Sebab lepas dua tiga kali dia latch, dia akan lepaskan. Risau sebab dia tak minum susu secukupnya," itulah kata pelakon dan pengacara Uyaina Arshad apabila dia hanya berpeluang menyusukan anak sulungnya, Raja Urhan kurang daripada dua minggu disebabkan masalah tongue-tie atau ankyloglossia (lidah pendek).

Berkongsi perkara itu menerusi satu hantaran yang di muat naik di laman Instagram, Uyaina atau nama sebenarnya Saidatul Naseha Uyaina Arshad, 30, berkata, dia mula menyedari masalah yang dihadapi oleh anak lelakinya itu sejak minggu pertama kelahirannya.

Tambah Uyaina, setiap kali menyusukan Urhan, anaknya akan menangis seolah-olah dipaksa sehingga dia terpaksa menghentikan proses menyusu badan.

Klik untuk gambar besar

Dalam pada itu, Uyaina menjelaskan, dia telah membawa anak ke hospital dan menggunting sedikit bahagian bawah lidah untuk mengurangkan masalah tongue-tie tu.

Bagaimanapun kata Uyaina, Urhan masih lagi belum dapat menyusu dengan baik dan apabila dibawa semula ke hospital rupa-rupanya tongue-tie tersebut tidak dilepaskan sepenuhnya.

"Doktor kata perlu buat pembedahan tapi kena tunggu dia besar sikit. Dah lebih tiga bulan baru boleh buat sebab nak monitor berat dia dulu.

"Sejak daripada itu, saya mula beri dia susu formula. Mula-mula tu campur dengan susu badan tetapi lama-lama susu makin kurang sampai dah tak perlu pam," ujarnya.

Mengulas lanjut tentang perkara itu, Uyaina tidak menafikan isu menyusu badan adalah satu perkara sensitif terhadap golongan ibu, kerana katanya setiap individu mempunyai rezeki masing-masing dan paling penting adalah anak-anak mereka dapat membesar dengan sihat dan baik.

"Isu fasal menyusu badan ini adalah benda yang sensitif juga. Ada sesetengah ibu, Alhamdulillah anak dapat menyusu dengan baik dan susu pun banyak.

"Saya hanya ingin katakan, tidak mengapa para ibu. Setiap rezeki itu datang dari Tuhan. Kita dah cuba dan usaha. Yang penting anak kita sihat dan membesar dengan baik," katanya.

Untuk makluman, Uyaina mendirikan rumah tangga dengan penyanyi Raja Shahiran pada 21 Disember 2021. Hasil perkahwinan tersebut, pasangan ini dikurniakan seorang cahaya mata lelaki iaitu Raja Urhan pada 8 September 2022.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA KENCING, DIMAKI - ANTARA KENANGAN NABILA KETIKA PERTAMA KALI BERLAKON

Menerusi laman Instagram, pelakon Nabila Huda telah memuat naik video dimana dia telah mengimbau kenangan kali pertama dia menceburi bidang lakonan ketika membintangi filem 'Blok 404' yang ditayangkan pada sekitar tahun 2004.

Dalam video tersebut menyaksikan Nabila atau nama penuhnya Nabila Huda Suhaimi bersama anak perempuannya iaitu Keisha Laila sedang menonton filem itu.

Nabila atau lebih mesra disapa sebagai Abil berkata, ketika itu dia hanya menerima bayaran sebanyak RM600 termasuklah perlu mengikuti sesi jelajah satu Malaysia bagi mempromosikan filem tersebut.

Pelakon berusia 36 tahun ini bersyukur dapat bergandingan dengan pelakon Zamarul Hisham buat pertama kali dan menimba ilmu dengan pengarah filem tersebut iaitu Silver Chong, biarpun lakonannya dikritik teruk.

"Bayaran RM600 termasuk dengan jelajah satu Malaysia macam promosi filem. Murah bukan? Kena kencing mungkin. BBNU kan. Pengarah pertama yang mengarah Abil adalah Uncle Silver Chong.

Klik untuk gambar besar

"Mulut dia jangan cakap la, maki dan menjerit sampai nak keluar anak tekak saja setiap masa! Tapi hati dia baik dan dia banyak ajar Abil. Sampai bila-bila pun Abil takkan lupa dia.

"Abil harap dia dalam keadaan baik sekarang. Rindu dia. Masa inilah Abil dan my abang Zamarul dapat digandingkan untuk pertama kali dan tak silap saya, ia kali pertama juga buat dia.

"Masa hari pertama penggambaran dah kena maki ini pelakon apa ini berlakon kayu, mana jumpa ini, dan makian bertubi-tubi sampai kita menangis la," kata Nabila.

Malah, Nabila turut mendedahkan babak yang memperlihatkan aksi dia terjun dari tingkat dua itu juga dilakukan sendiri kerana produksi tidak mempunyai bajet untuk membayar pelakon lagak aksi atau stuntman.

Dalam pada itu, Nabila turut mendedahkan dia tidak pernah menyimpan impian untuk menjadi seorang pelakon namun terpaksa mencari kerja disebabkan ingin membayar bil telepon rumah arwah neneknya.

Bagaimanapun selepas membintangi filem yang pernah menjadi fenomena itu, anak kepada penyanyi Amy Search ini mula meminati dan belajar mengenai dunia lakonan.

"Berlakon dalam VCD ni bukan kehendak Abil atau impian untuk menjadi seorang pelakon tapi kebetulan pergi casting nak dapatkan job nak bayar bil telepon rumah arwah nenek Abil.

"Sebab aku dah buat salah bergayut sampai bil melambung kena maki dengan my mom. Abil tak kenalkan diri atau beritahu sesiapa pun Abil anak Amy Search masa pergi casting.

"Ingat cerita ini takkan famous tapi end up kecoh satu Malaysia sebab meletup gila cerita ini masa itu. After 'Blok 404' baru Abil berminat nak berlakon dan mula belajar dari bawah.

"Cuba faham shooting, lakonan, camera angle, skrip, emosi, konti, call time dan sebagainya. Macam tak percaya eh boleh kongsi momen ni dengan @lilkupukupu tengok mummy dia masa muda," ujarnya.

KLIK VIDEO DIBAWAH INI UNTUK TONTON

www.myartis.com / Sumber & foto: mStar & Instagram Nabila Huda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAMAL ADLI: "CUMA NAK MENGHALALKAN, BUKAN BUAT PERKARA TAK BAIK KAN"

Semua mengetahui mengenai pelakon Kamal Adli yang telah melamar pelakon Uqasha Senrose ketika siaran langsung Anugerah MeleTOP ERA 2020 (AME2020) baru-baru ini. Meskipun ramai yang teruja dan gembira dengan tindakan Kamal, namun ada yang kurang senang dengan aksinya itu.

Bagaimanapun, Kamal berkata ia merupakan langkah pertama untuk menghalalkan hubungan mereka. Gembira dengan jawapan diberikan oleh Uqasha, dia menyerahkan urusan mereka untuk ke fasa seterusnya kepada Allah.

"Yeay! 'Yes'! Cuma nk menghalalkan, bukan buat perkara tak baik kan. Terima kasih atas doa tu, Amin. Yang lain serah pada Allah," tulis Kamal di Instagram.

Klik untuk gambar besar

Dalam pada itu, Uqasha di Instagram mengatakan meskipun tidak memenangi mana-mana kategori pada malam itu namun dia sudah menang besar kerana lamaran secara langsung itu adalah hadiah paling bernilai.

"I'm so speechless, walaupun tak menang apa-apa tapi Uqasha menang lagi besar dari anugerah yang lain," kata Uqasha pula.

Terdahulu, hangat diperkatakan kedua pelakon itu dikatakan sudah menghadiri kursus perkahwinan. Menerusi perkongsian video di Instagram, Michael Ang ada bertanyakan soalan tersebut pada Kamal dan Uqasha.

www.myartis.com / Sumber & foto: Rotikaya, Instagram Kamal Adli & Uqasha Senrose

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KALAU DAH JODOH -  ELLY MAZLEIN NIKAHI AZMI HATTA 9 NOVEMBER

Jika sebelum ini pelbagai andaian dibuat terhadap penyanyi dan pelakon Elly Mazlein, disebabkan dia tidak lagi memakai cincin tunang, namun berita baik akhirnya muncul apabila dia memberitahu akan melangsungkan pernikahan pada 9 November 2014.

Malah sehari sebelumnya (8 November), Elly atau nama sebenarnya Sharifah Aida Mazlina Syed Hanafi, 33, akan mengadakan majlis berinai sebelum bernikah dengan pengarah, Azmi Hatta keesokkannya.

Bagaimanapun, menurut Elly, majlis tersebut akan berlangsung serba sederhana disebabkan dia masih sedih dengan pemergian ibunya, Sabariah Ahmad beberapa bulan lalu.

"Pada malam sebelumnya iaitu 8 November nanti akan berlangsung majlis berinai. Selepas akad nikah, Elly akan menziarah pusara mama. Tiada majlis persandingan dan juga resepsi besar-besaran seperti yang dirancang awal kerana Elly masih sedih dengan kehilangan mama," ujarnya dipetik sebagai berkata.

Sedikit maklumat tentang majlis itu yang diberi, Elly akan menerima tujuh dulang hantaran daripada pihak lelaki dan membalas sebanyak sembilan dulang. Namun jumlah wang hantaran yang bakal diterima dirahsiakan.

Sebagai rekod, Elly dan Azmi mengikat tali pertunangan pada Jun 2011 selepas dua tahun berkenalan. Berkat kesabaran menghadapi ujian, mereka akhirnya berjaya menepis gosip 'putus tunang' yang melanda percintaan mereka.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


GAMBAR SANA SINI - NORANIZA IDRIS TANPA TUDUNG?

Gambar Noraniza Idris ketika dalam studio rakaman. Dengar cerita, Fitri Yahya adalah salah seorang yang mencipta lagu untuknya.

Apa yang menjadi isu ialah rambut blonde Noraniza... mungkinkah beliau kini sudah free hair? Apakah setelah mendirikan rumahtangga yang baru, beliau sudah tidak memakai tudung? Atau beliau hanya membuka tudung di dalam studio untuk tatapan rakan-rakan sahaja? Jawapannya... Allahu A'lam!

Gambar terbaru di Utusan Malaysia - Klik untuk imej besar...

Gambar sebelum ini...


NAZIM OTHMAN TERBUKA HATI UNTUK KAHWIN LAGI SELEPAS DUA TAHUN

"Di usia gangsa ni, tidak ada yang lebih baik yang dapat saya minta selain zaujah saya untuk didekatkan dengan saya. Selepas dua tahun, saya akhirnya membuka hati saya untuk berkahwin. Beberapa perkara dalam hidup dipelajari dengan cara yang paling sukar dan saya bertanggungjawab sepenuhnya atas kesalahan masa lalu saya dan menerima kebijaksanaan yang saya peroleh daripadanya.

"Saya tidak lagi muda, masa berjimba sudah berakhir. Saya berumur 36 tahun dan masa saya hampir habis. Selagi sihat walafiat dan berkemampuan, semoga dimakbulkanNya," tulis pelakon Nazim Othman yang mendedahkan dia sudah terbuka pintu hati untuk mendirikan rumah tangga buat kali kedua.

Nazim pernah mendirikan rumah tangga dengan pelakon Bella Dally pada 10 September 2016 namun mahligai yang dibina selama dua tahun berakhir pada tahun 2018. Menurut Nazim, memandangkan usianya sudah memasuki 36 tahun jadi ini adalah masanya untuk menamatkan zaman duda.

Klik untuk gambar besar

Dalam pada itu, pelakon drama Monalisa ini turut memohon maaf secara terbuka sekiranya terdapat kesilapan yang dilakukan sama ada secara sengaja atau tidak: "Dah dua tahun single. Sampai kadang-kadang tertanya kat Allah, sangat besar kesilapan laluku sampai susah jodoh nak sampai? Selain mintak ampun dengan Dia, mungkin ada juga kesilapan saya sesama manusia.

"Jadi saya dengan rasa rendah diri, nak mohon maaf kepada semua orang yang pernah terasa hati dengan saya sebelum ini sama ada secara sengaja atau tidak disengajakan. Saya harap permohonan maaf terbuka ini diterima.

"Maaf juga kalau ada yang tak berkenan dengan posting ni. Sebilangan besar orang terlalu takut untuk menunjukkan sisi mereka yang lemah kepada orang lain kerana kemungkinan besar mereka melihatnya sebagai tanda kelemahan. Doakan saya. Terima kasih," katanya lagi.

www.myartis.com / Sumber & foto: Astro Gempak & Instagram Nazim Othman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA KAGUM DENGAN AKTOR LELAKI YANG ELAK SENTUH WANITA" - JOHAN AS'ARI

"Tindakan pelakon-pelakon meletakkan syarat untuk tidak bersentuhan itu sesuatu yang bagus dan ia adalah hak mereka untuk berbuat demikian," kata Johan As'ari, 29, yang berasa kagum dengan prinsip beberapa aktor lelaki yang berani mempertahankan hak dan syarat untuk tidak bersentuhan dengan wanita ketika penggambaran sesebuah drama atau filem.

Menurut Johan, ia merupakan tindakan yang betul dalam mempertahankan hak masing-masing terutama apabila tidak berasa selesa dan menganggu fokus ketika penggambaran.

"Ketika ini pengarah drama susah boleh dibawa berbincang tentang apa yang boleh dan apa yang tidak, mereka boleh bertolak ansur," ujarnya ketika ditemui media pada Karnival Juvana di Citta Mall.

Johan diminta pendapatnya mengenai pelakon lelaki yang sudah meletakkan syarat terutama soal bersentuhan dengan wanita bukan muhrim ketika penggambaran.

Antara artis terbaharu yang meletakkan syarat itu ialah pelakon Nazim Othman dan Syarul Ridzwan.

Bagaimanapun, Johan berkata, setakat ini dia belum lagi meletakkan sebarang syarat kepada pengarah ketika penggambaran.

Dia masih membawakan apa juga watak yang diberikan sebaik mungkin termasuk babak bersentuhan selagi ia tidak melampaui batas.

"Bagi saya selagi babak itu tidak keterlaluan, boleh diterima dan tidak menjengkelkan, saya akan lakonkannya sehabis baik.

"Lagi pula kita ada sesi perbincangan dengan pengarah untuk menjayakan sesuatu babak dan dari situ juga kita boleh berbincang untuk kurangkan apa yang tidak sepatutnya," jelasnya.

Selain itu, Johan yang baharu kembali ke tanah air selepas berkelana menuntut ilmu Islam selama tiga bulan di India dan Bangladesh pada Jun lalu berpendapat dirinya bukan seorang yang terlalu alim dalam hal berkaitan agama.

Tambahnya, biarpun dia banyak mendalami agama Islam, namun ia bukan tiket untuknya memandang rendah dengan berasa bangga terhadap ilmu yang dimiliki.

Katanya, apa yang dipelajari ketika penggambaraan itu adalah untuk dirinya sendiri dan bukan mahu menunjuk-nunjuk.

Sementara itu, bercerita tentang kerjaya lakonan, Johan berkata dia kini menanti lima buah filem baharu yang bakal ditayangkan tidak lama lagi.

Katanya, filem siri drama popular yang mengangkat namanya iaitu Juvana 2 akan ditayangkan di seluruh pawagam pada 29 Oktober ini.

"Alhamdulillah tawaran saya masih sama seperti dahulu, sekarang baru abis telefilem untuk siaran RTM sempena Maal Hijrah.

"Bagi filem Juvana kali ini cabaran utama ialah beraksi dengan beberapa pelakon yang menjadi idola saya iaitu Pekin Ibrahim dan Hasnol Rahmat," ujarnya.

Filem tersebut turut menampilkan pelakon Zahiril Adzim, Adam Shah, Nad Zainal dan Shera Ayob.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


SAYANG, PENTINGKAN KESELAMATAN FATIMA - FAZURA BATAL HASRAT BERCUTI LUAR NEGARA

"Maaf Fatima. Nampaknya kita tak akan bercuti ke mana-mana dalam masa terdekat. Mommy sayangkan awak melebihi segalanya," demikianlah tulis pelakon Nur Fazura yang membuat keputusan membatalkan hasrat untuk membawa puteri kesayangannya, Nur Fatima Aisha bercuti ke luar negara, dek bimbang dengan v@r1@n baru 0m1cr0n yang lebih berbahaya dan cepat merebak.

Berkongsi perkara tersebut menerusi laman Instagram, Fazura memuat naik laporan berita tentang penyebaran virus 0m1cr0n. Ujarnya, demi keselamatan Fatima dia tidak akan bercuti mana-mana.

Perkongsian isteri kepada Fattah Amin itu yang bertindak bijak tidak melakukan sebarang pergerakan keluar negara itu mendapat perhatian Ketua Pengarah Kesihatan, Tan Sri Dr. Noor Hisham Abdullah yang meninggalkan emoji tanda bagus di ruangan komen.

Selain Noor Hisham, ruangan komen hantaran pelakon dan usahawan itu juga dibanjiri ratusan respons daripada rakan artis dan peminat yang bersetuju dengan tindakannya: "Ya, lebih baik duduk rumah," kata pelakon Nad Zainal.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIDAKWA POTONG USUS UNTUK KURUS - SITI SARAH LUAH RASA BERANG

"SUBAHANALLAH bile lah org melayu nak berjaya?? Bile produk saya laris dipasaran.. macam2 tomahan saya dapat. Kali ni saya tak boleh berdiam diri!! Biadap sungguh org yg fitnah saya..

"Kenapa perlu saya potong usus untuk menipu org? Saya dapat turunkan berat badan saya hanya mengamalkan produk saya! Dan banyak org yg berjaya turunkan berat badan dengan @monstalabhq!

"Jangan tipu org.. hanya kerana awak nak jual barang awak! Awak fitnah saya.. Kalau tak kat sini awak dapat balasan kat sana awak jawab!!! #macammanamelayunakmaju," luah penyanyi Siti Sarah Raissuddin menerusi Instagram mengenai dakwaan membuat pembedahan potong usus untuk jadi kurus.

Kalau lihat kepada bentuk badan isteri kepada Shuib sepahtu ini memang bak anak dara, ramping dan cantik walaupun beranak tiga.

Klik untuk gambar besar

Tetapi baru-baru ini ada dakwaan mengatakan beliau membuat pembedahan potong usus untuk kelihatan kurus. Berang dengan fitnah itu, Sarah menafikan sekerasnya dan menjelaskan beliau menggunakan produknya sendiri untuk kurus.

Difahamkan, berita tersebut tersebar berikutan sebuah artikel yang ditulis media tempatan mengenai Sarah yang sebenarnya melakukan pembedahan potong usus untuk tampil kurus dan bukan menggunakan produk yang dijualnya.

Dakwaan itu turut mendapat respon dari suami Siti Sarah yang kecewa dengan fitnah yang dilemparkan.

"Pulakkkkkkk???? Hahaha, dah tentu org rumah kita, kita tau lah mana yg btol mana yg tidak.... tak apalah,bersangka baik..... 😊😊😊," kata Shuib di IGnya.

Luahan Sarah di Instagram membuatkan ramai membanjiri ruangan komen penyanyi itu dengan rasa simpati terhadap kejadian yang menimpa.

Tidak kurang juga yang turut sama marah dengan sikap orang Melayu yang suka dengki dengan kejayaan orang lain. Apapun diharap Sarah sabar dengan dugaan ini, biasalah tidak semua orang suka bila kita berjaya.

www.myartis.com / Sumber: Siti sarah IG & Shuib Sepahtu IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


STAY AT HOME - LAGU PATRIOTIK TERBARU ROY

Penyanyi Roy kini muncul dengan lagu patriotik terbaru berjudul 'Stay At Home', selepas kejayaan lagu 'Wawasan 2020' dan 'Satu Malaysia'. Lagu ciptaannya itu melakar sejarah peribadi apabila dilancarkan di bawah pentadbiran kerajaan baharu, malah judulnya selaras slogan mengekang COVID-19.

"Lengkap lagu patriotik tiga zaman pemerintahan kerajaan saya dendangkan bermula dengan lagu Wawasan 2020 iaitu pada era Tun Dr Mahathir Mohamad. Ini disusuli lagu Satu Malaysia di bawah pentadbiran Datuk Seri Najib Razak. Sekarang, lagu Stay At Home di bawah kepimpinan Perdana Menteri kelapan, Tan Sri Muhyiddin Yassin," jelasnya.

Roy berkata, idea menghasilkan lagu 'Stay At Home' tercetus selepas mendapati kebanyakan lagu berkonsepkan kata pagar itu bernada melankolik dan tidak bersemangat: "Kita harus tanamkan sifat positif dalam diri iaitu duduk di rumah, bukan bermakna kita harus meratap. Kita kena anggap itu suatu perjuangan. Bagi menyemai sifat itu, saya hasilkan mood rancak dan meminta lirik dipenuhi kata-kata semangat waja," tuturnya.

Baru dilancarkan, Roy atau nama penuh, Mohammad Rauzan Alwi teruja apabila Stay At Home menjadi pilihan stesen televisyen (TV): "Lagu ini pernah disiarkan dalam program Wanita Hari Ini (WHI) dan sedang menunggu slot untuk diputarkan di saluran milik kerajaan.

Klik untuk gambar besar

"Saya harap lagu ini diterima ramai, sama seperti lagu patriotik saya yang lain," ujarnya yang bekerjasama dengan komposer Is Wow dan Rosli Ahmad sebagai penulis lirik bagi menghasilkan buah tangan terbaru itu.

Sementara itu, Roy yang terkenal dengan lagu 'Diari Mimpi' dan 'Kau Ratnaku', mengaku keadaan sukar untuk penyanyi jalanan bekerja sekarang: "Seminggu sebelum arahan Perintah Kawalan Pergerakan (PKP) dilaksanakan, saya sudah tidak keluar mencari rezeki.

"Saya cuba jadi bermain muzik atas talian seperti yang disaran rakan busker lain, tetapi situasi di rumah tidak mengizinkan. Kita hidup berjiran. Saya tidak mahu aktiviti 'busking' di rumah mengganggu ketenteraman mereka," kata Roy yang sebelum ini mencari pendapatan sebagai penyanyi jalanan dan sering beraksi di sebuah pusat beli-belah di Setiawangsa, pada setiap hujung minggu.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MV TERBARU CAPRICE DIPERTIKAI WANITA TAK TUTUP AURAT

"Hukum tayang aurat wanita apa bro? Benar saya mengaku yang Cap buat app jihad dalam pembelajaran dan lain-lain, tetapi kenapa mereka perlu libatkan gadis seksi dalam klip video? Tak perlu dan kalau dia tak masukkan gadis-gadis ini di klip video orang akan tengok juga sebab aku akui lagu mereka hebat.

"Tapi hal itu tidak mengubah fakta yang mereka akan masih dapat dosa akibat menayang aurat wanita dan orang tengok klip video pun dapat dosa. Ia bukan negatif kebanyakan orang tegur sebab Cap sendiri yang cakap dia ni Tiger of Al Quds dan segelintir golongan muda memandang tinggi dirinya.

"Jadi sebab itu Cap perlu tahu mana halal mana haram," tulis netizen yang mempertikaikan muzik video (MV) single terbaharu penyanyi dan selebriti media sosial, Caprice berjudul 'Ayah'.

Klik untuk gambar besar

Semalam, Caprice telah melancarkan single terbaharunya itu dimana dia berkolaborasi bersama beberapa nama besar lain seperti SonaOne, Zynakal dan TujuLoca.

Menerusi kemas kini di laman Instagram, Caprice atau nama sebenarnya Ariz Ramli berkata, tujuannya menerbitkan lagu berkenaan adalah untuk berjihad dan dalam masa sama memberi pengajaran kepada orang. Caprice berkata, dia tidak akan berhenti berjihad meskipun ramai yang menyindir apa yang dia dan rakan-rakannya lakukan.

Menerusi ruangan komen, ada antara yang bersetuju dengan Caprice dan jihad yang dilaungkannya. Tetapi ada juga yang tidak bersetuju dan merasakan apa yang dilakukan Caprice bertentangan dengan ajaran Islam.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::